text:
Panangdanon iti Puso ti Di Manamati a Kakabagian
“AGAWIDKA kadagiti kabagiam, ket ipadamagmo kadakuada ti amin a bambanag nga inaramid kenka ni Jehova ken ti panangngaasina kenka,” kinuna ni Jesu-Kristo. Nalabit adda idi ni Jesus idiay Gadara, iti abagatan a daya ti Baybay ti Galilea, ken makisarsarita iti maysa a lalaki a mayat nga agbalin a pasurotna. Ipakita ti sasao ni Jesus a maawatanna ti nainkasigudan a tarigagay ti tao a mangiranud kadagiti kabagianna dagiti makapainteres ken napateg a bambanag.—Mar. 5:19.
Gagangay met ita ti kasta a tarigagay, nupay ad-adda a nabatad dayta iti dadduma a kultura. Isu a no ti maysa ket agbalin nga agdaydayaw iti pudno a Dios a ni Jehova, gagangay a kayatna nga iranud ti baro a pammatina iti kabagianna. Ngem kasanona nga aramiden dayta? Kasanona a madanon ti puso dagiti di manamati a kabagianna—wenno awanan pay ketdi iti pammati? Mangipaay ti Biblia iti positibo ken realistiko a balakad.
“NASARAKANMI TI MESIAS”
Idi umuna a siglo, maysa ni Andres kadagiti nakailasin ken Jesus kas Mesias. Asino ti immuna a nangipadamaganna? “Umuna nasarakan [ni Andres] ti bukodna a kabsat, ni Simon, ket kinunana kenkuana: ‘Nasarakanmi ti Mesias’ (kayatna a sawen, no maipatarus, Kristo).” Kalpasanna, inyam-ammona ni Pedro ken ni Jesus, ket naaddaan ni Pedro iti gundaway nga agbalin nga adalan ni Jesus.—Juan 1:35-42.
Kalpasan ti agarup 6 a tawen, idi agnanaed ni Pedro idiay Joppe, naawis nga agdaliasat nga agpaamianan idiay Cesarea tapno mapan iti balay ni Cornelio, maysa nga opisial ti buyot. Siasino dagiti nadanon ni Pedro a nagtataripnong iti balay? “Ni Cornelio, siempre, sinegseggaanna [ni Pedro ken dagiti kakaduana a nagdaliasat] ket inayabanna a sangsangkamaysa dagiti kabagianna ken nasinged a gagayyemna.” Nangaramid ngarud ni Cornelio iti pamay-an tapno mangngegan dagiti kabagianna ti mensahe ni Pedro sa impabiangnan kadakuada no awatenda dayta wenno saan.—Ara. 10:22-33.
Ania ti maadaltayo iti wagas a pannakilangen da Andres ken Cornelio iti kakabagianda?
Agpada nga adda panagregget nga inaramidda. Personal nga inyam-ammo ni Andres ti kabsatna a ni Pedro ken ni Jesus, ken inawis met ni Cornelio dagiti kakabagianna tapno mangngeganda ti mensahe ni Pedro. Ngem saan a sisisikap nga immaniobra wenno pinilit da Andres ken Cornelio dagiti kakabagianda nga agbalin a pasurot ni Kristo. Ania ti maadaltayo iti dayta? Nasayaat no tuladentayo ti inaramidda. Mabalin nga iranudtayo ti sumagmamano nga impormasion iti kakabagiantayo ken mangaramidtayo iti pamay-an tapno maammuanda ti kinapudno iti Biblia ken maam-ammoda dagiti kapammatiantayo. Ngem kaskasdi a raementayo ti wayawayada nga agpili ken saantayo a piliten ida. Tapno maammuantayo no kasanotayo a tulongan ida, usigentayo ti kapadasan ti agassawa a taga-Germany a da Jürgen ken Petra.
Nakipagadal ni Petra iti Biblia kadagiti Saksi ni Jehova ken nabautisaran idi agangay. Ni lakayna a Jürgen ket maysa nga opisial ti militar. Idi damo, saan a maragsakan ni Jürgen iti desision ni baketna. Ngem idi agangay, naamirisna nga ikaskasaba dagiti Saksi ti kinapudno a linaon ti Biblia. Isu nga indedikarna met ti biagna ken Jehova ket agserserbi itan kas panglakayen. Ania ti maibalakadna a pamay-an tapno madanon ti puso ti maysa a kabagian a sabali ti relihionna?
Kinuna ni Jürgen: “Saantayo koma a piliten dagiti kabagiantayo wenno gabsuonan ida iti naespirituan a bambanag. Baka ad-adda laeng a dida dumngeg. Nasaysayaat no in-inut ken nataktika ti panangasabatayo kadakuada. Makatulong met no iyam-ammotayo ida kadagiti kapammatiantayo a kasadaranda ken kapadada iti paginteresan. No aramidentayo dayta, mabalin a maguyugoyda a dumngeg iti mensahetayo.”
Dagus a nagtignay ni apostol Pedro ken dagiti kabagian ni Cornelio iti mensahe ti Biblia. Ngem ti dadduma a nakangngeg iti kinapudno idi umuna a siglo kinasapulanda ti ad-adu a panawen tapno makapagdesisionda.
DAGUS KADI A NAMATI DAGITI KAKABSAT NI JESUS?
Adda kakabagian ni Jesus a namati kenkuana bayat ti ministeriona. Kas pagarigan, posible a kasinsinna da Santiago ken Juan ket ikitna ti nanangda a ni Salome. Mabalin a maysa ni Salome iti “adu a sabsabali pay a babbai, a nagserserbi kadakuada [ni Jesus ken dagiti apostol] manipud kadagiti sanikuada.”—Luc. 8:1-3.
Nupay kasta, dadduma a miembro ti pamilia ni Jesus ket saan a dagus a namati. Kas pagarigan, nasurok a makatawen kalpasan ti bautismo ni Jesus, naguummong dagiti tattao iti maysa a balay tapno dumngegda kenkuana. “Ngem idi nangngeg dagiti kabagianna ti maipapan iti dayta, rimmuarda tapno tenglenda, ta kinunkunada: ‘Napukawnan ti nakemna.’” Sumagmamano a tiempo kalpasanna, idi nagsasarita dagiti kakabsatna maipapan iti planona a panagdaliasat, saanna a direkta a sinungbatan ida. Apay? Gapu ta dagiti “kakabsatna, iti kinapudnona, saanda a [namati] kenkuana.”—Mar. 3:21; Juan 7:5.
Ania ti maadaltayo iti pannakilangen ni Jesus iti kakabagianna? Saan a nagsakit ti nakemna idi imbagada a napukawnan ti panunotna. Uray kalpasan ti ipapatay ken panagungarna, nangipaay ni Jesus iti kanayonan a pammaregta iti kakabagianna babaen ti panagparangna ken Santiago a kabsatna. Nalabit daytoy a pasamak ti nangkombinsir ken Santiago ken iti dadduma pay a kakabsat ni Jesus nga isu a talaga ti Mesias. Isu a karamanda iti panagtataripnong dagiti apostol ken ti dadduma pay nga adalan iti maysa a makinngato a siled idiay Jerusalem nga immawat iti nasantuan nga espiritu. Idi agangay, ni Santiago ken ni Judas, a maysa pay a kabsat ni Jesus, naaddaanda kadagiti napapateg a pribilehio.—Ara. 1:12-14; 2:1-4; 1 Cor. 15:7.
KASAPULAN TI DADDUMA TI AD-ADU PAY A TIEMPO
Kas idi umuna a siglo, dadduma a kakabagiantayo ita ti sa la umawat iti kinapudno kalpasan ti adu a tawen. Usigentayo ti kapadasan ni Roswitha. Aktibo idi a Romano Katoliko idi nabautisaran ni lakayna idi 1978 kas Saksi ni Jehova. Idi damo, gapu ta napeklan iti pammatina, binusor ni Roswitha ni lakayna. Ngem iti panaglabas ti tawtawen, insardengna ti bumusor ta nausigna a dagiti Saksi ti mangisursuro iti kinapudno. Nagpabautisar ni Roswitha idi 2003. Ania ti nakatignayanna nga agbalbaliw? Uray bumusbusor ni Roswitha, saan a nagsakit ti nakem ni lakayna. Imbes ketdi, binay-anna nga isu a mismo ti makabigbig iti kinapudno. Ania ti maisingasingna a nasayaat nga aramiden? “Dakkel ti maaramidan ti panagan-anus, panagan-anus ken ad-adu pay a panagan-anus.”
Nabautisaran ni Monika idi 1974, ken nagbalin a Saksi dagiti dua nga annakna kalpasan ti agarup 10 a tawen. Nupay ni Hans a lakayna ket saan a bimmusor, sa laeng natignay nga agpabautisar idi 2006. Ania ti maipaayda a balakad? “Agtalinaedka a matalek ken Jehova, ken saanmo nga ikompromiso ti pammatim aniaman ti mapasamak.” Siempre, napateg ti panangipatalgedda ken Hans nga ay-ayatenda. Ken saanda a naawanan iti namnama nga awatennanto met laeng ti kinapudno.
MABANG-ARAN ITI DANUM TI KINAPUDNO
Dineskribir ni Jesus ti mensahe ti kinapudno kas danum a mangted iti biag nga agnanayon. (Juan 4:13, 14) Kayattayo a mabang-aran dagiti kabagiantayo no inumenda ti nalamiis ken nadalus a danum ti kinapudno. Sigurado a ditay kayat a maltotanda gapu iti sobra a danum a mamimpinsan a maipainum kadakuada. Mabalin a mabang-aran wenno maltotanda, depende iti pamay-antayo a mangilawlawag iti pammatitayo. Kuna ti Biblia a “ti puso daydiay nalinteg agmennamenna tapno makasungbat” ken “ti puso daydiay masirib tignayenna ti ngiwatna a mangipakita iti pannakatarus, ket kadagiti bibigna manginayon iti panangguyugoy.” Kasano a mayaplikartayo daytoy a balakad?—Prov. 15:28; 16:23.
Mabalin a kayat ti asawa a babai nga ilawlawag ti pammatina ken lakayna. No “agmennamenna tapno makasungbat,” siaannad a mapilina dagiti ibagana ket maliklikanna ti agsao a sidadarasudos. Dina koma iparikna nga isu la ti umiso wenno nalaing. Mabalin nga agbanag iti bang-ar ken talna no naannad iti ibagana. Kaano a mas relaks ken nalaklakana nga asitgan ni lakayna? Ania dagiti nagduduma a topiko a magusgustuanna a basaen ken pagsaritaan? Interesado kadi iti siensia, politika, wenno isports? Kasano a matignayna ni lakayna nga aginteres iti Biblia iti wagas a maipakitana latta ti panagraem iti rikna ken opinionna? Ti panangutob ti asawa a babai kadagita a saludsod ket makatulong tapno makapagsao ken makapagtignay buyogen ti pannakatarus.
Ti panangdanon iti puso dagiti saan pay a Saksi a kameng ti pamilia ket saan la a basta panangilawlawag kadakuada iti pammatitayo. Ti koma ibagbagatayo ket nabuyogan iti nasayaat a kababalin.
NASAYAAT A KABABALIN
“Inaldaw koma nga iyaplikartayo dagiti prinsipio ti Biblia. Epektibo dayta a pangtukay iti interes ti kabagiantayo, uray no saanna nga admitiren dayta,” inlawlawag ni Jürgen a nadakamat itay. Kasta met ti makuna ni Hans, a nabautisaran agarup 30 a tawen kalpasan a nabautisaran ni baketna. “Napateg ti nasayaat a kababalin dagiti Kristiano tapno makita ti kabagianda ti nasayaat nga epekto ti kinapudno iti biagda.” Makita koma dagiti kabagiantayo nga uray naiduma ti pammatitayo, agpaay a pagsayaatan dayta imbes a pagdaksan.
Nangipaay ni apostol Pedro iti nakapatpateg a balakad kadagiti assawa a babbai nga addaan iti di manamati nga assawa: “Agpasakupkayo kadagiti bukodyo nga assawa, tapno iti kasta, no ti asinoman saan a natulnog iti sao, mabalin a magun-od ida nga awan ti sao babaen iti kababalin dagiti assawada a babbai, agsipud ta nasaksianda ti nadalus a kababalinyo agraman ti nauneg a panagraem. Ket ti arkosyo saan koma a daydiay makinruar a panangsallapid iti buok ken ti panangikapet kadagiti balitok a pagarkos wenno ti panangikawes kadagiti makinruar a kawes, no di ket isu koma ti nalimed a kinatao ti puso iti di agrupsa a pagan-anay ti naulimek ken naalumamay nga espiritu, nga addaan dakkel a pateg iti imatang ti Dios.”—1 Ped. 3:1-4.
Insurat ni Pedro a mabalin a maguyugoy ti asawa a lalaki babaen ti nasayaat a kababalin ni baketna. Dayta a Nainkasuratan a prinsipio ti pinampanunot ni Christa isu a sipud idi nabautisaran idi 1972, ikagkagumaanna a tignayen ti puso ni lakayna babaen ti nasayaat a kababalinna. Nupay nakipagadal idi ni lakayna kadagiti Saksi, saanna nga impapuso ti kinapudno. Nakatabuno metten kadagiti Nakristianuan a gimong ken nakalanglangennan dagiti kakabsat iti kongregasion. Nupay kasta, rinaem dagiti kakabsat ti kalinteganna nga agpili. Ania ti inaramid ni Christa tapno madanonna ti puso ni lakayna?
Kinunana: “Determinadoak nga agtalinaed iti dalan ni Jehova. Kasta met, ikagumaak a kombinsiren ni lakayko nga ‘awan ti sao’ babaen ti nasayaat a kababalinko. No la ket awan ti maikompromiso a prinsipio ti Biblia, aramidek ti amin tapno mapagustuak ti kayatna. Ken siempre, raemek ti wayawayana nga agpili ken impabiangko ken Jehova ti bambanag.”
Ipakita ti kapadasan ni Christa a nakapatpateg ti pannakibagay. Pinagtalinaedna ti makapabileg a naespirituan a rutinana, a pakairamanan ti regular a pannakigimong ken ti aktibo a pannakiramanna iti ministerio. Ngem mannakaawat met isuna, nga ammona a karbengan ni lakayna ti maipaayan iti ayat, panawen, ken atensionna. Agbalintay koma a mannakibagay ken mannakaawat iti pannakilangentayo kadagiti di manamati a kabagiantayo. “Ta iti tunggal banag adda naituding a tiempo,” kuna ti Biblia. Karaman iti dayta ti tiempo a pannakikadua iti pamiliam, nangruna iti asawam, a ditay kapammatian. Agresulta dayta iti nasayaat a komunikasion. Ipakita dagiti kapadasan a no nasayaat ti komunikasion, saan a makarikna iti liday, pannakabaybay-a, ken imon dagiti di manamati a miembro ti pamilia.—Ecl. 3:1.
DITAY PULOS MAAWANAN ITI NAMNAMA
“Napateg nga ipakitatayo nga ay-ayatentayo dagiti kameng ti pamiliatayo ken ikararagantayo ida,” kuna ni Holger, a ti amana ket nabautisaran 20 a tawen kalpasan ti bautismo ti dadduma a miembro ti pamiliana. Innayon ni Christa a ‘saanto a pulos maawanan iti namnama nga awatento met laeng ni lakayna ti kinapudno ket dumasig ken Jehova.’ Kanayon koma a positibo ti panangmatmattayo kadagiti di manamati a kabagiantayo, ken ditay maawanan iti namnama.
Ti koma kalattayo ket mapagtalinaed a nasinged ti relasiontayo kadagiti kabagiantayo, maikkantay ida iti gundaway a mangbigbig iti kinapudno, ken madanontay ti pusoda babaen ti mensahe ti Biblia. Ken iti amin a banag, makilangentay koma kadakuada “buyogen ti naalumamay a kababalin ken nauneg a panagraem.”—1 Ped. 3:15.


c: text/html

text:
Makan a la Pinoy: Creamy Maja Blanca
Ni BRENDA S. DACPANO
www.nordis.net
Ti immuna a timplak iti maja blanca ket saan unay a creamy ngem naimas met. Pinadas ko a linaokan ti all-purpose cream ket nanannanam daytoy ken creamy a kasla ice cream.
No kayatyo a mas creamy, ad-aduenyo pay ti ramenna nga all-purpose cream, aramiden a dua tasa ti maysa a tasa a cream. No makaaduyo ti cream-na saan unay a maiporma wenno saan a tumangken daytoy ngem saan nga ag-panic. Iti panag-experimentko, no adu unay ti cream-na mabalin nga ipatangken iti freezer ket agbalin a kasla ice cream.
Ramen:
3 ½ tasa getta ti 2 a niog
1 ½ tasa gatas kondensada
1 ½ tasa gatas evaporada
2/3- ¾ tasa asukar a puraw
1 lata (1 ½) tasa sweet corn (cream/kernel)
1 tasa cornstarch
½ tasa danum
1 tasa all-purpose cream
Parabaw:
1 tasa a ladek wenno
2 tasa a dessicated coconut, kinirog wenno
2 tasa a ginadgad a keso
Iti dakkel ken napuskol a kaserola, paglaoken dagiti ramen: getta ti niog, gatas kondensada ken evaporada ken asukar. Kiwaren agingga marunaw ti asukar. Ipaburek iti kalalainganna nga apuy. Saan a liwayan a kiwaren. No nagbureken, ikabil ti sweet corn. Iluto iti agarup tallo a minutos.
Iti dakkel a malukong paglaoken ti cornstarch, danum ken all-purpose cream. Kiwaren tapno marunaw ti cornstarch. Ilaok daytoy iti agburburek a getta-gatas mixture. Kiwaren agingga napalet. Saan a liwayan a kiwaren tapno saang nga agtutukel ken saan a makset. Mabalinen nga adawen no ti maja nga ipatedted iti danum ket tumangken wenno saan nga agwaras iti danum.
Ikabil iti molde a tray ken ipalammiis iti refrigerator iti maysa nga oras.
Ladek: Ipaburek ti dua tasa a getta ti niog. No nagbureken, ipakapsut ti apuyna. Urayen nga ag-brown bassit ti igidna sakbay a kiwaren. Iluto iti nakapsut nga apuy agingga agmantika ken brown ti maris ti ladek. Adawen ken paik-ikan iti pagsagatan. Iparabaw ti ladek iti maja blanca.
No saan nga agusar iti ladek, mabalin ti dessicated coconut. Magtang ti dessicated coconut kadagiti supermarket ket grocery stores. Ikirog daytoy iti kalalainganna a pudot agingga ag-brown bassit. Adawen ken pabaawan sakbay nga iparabaw iti maja blanca.
Mabalin met nga iparabaw iti maja blanca ti ginadgad a keso ken sweet corn kernel. # nordis.net

robotstxt: allowed

filter: keep


text:
Kategoria:Pampanid nga addaan kadagiti biddut ti URL
Daytoy ti pagsurotan a kategoria para kadagiti dakanmat ti CS1 nga addaan kadagiti biddut iti isbangan ti URI.
Kitaen ti pateg ti
|url=
Dagiti akinruar a silpo dagiti plantilia ti Panagdakamat nga Estilo 1 ken Panagdakamat nga Estilo 2 ket naaramidda kadagiti dua a parte: ti titulo (
|title=,
|chapter=, kdpy.) ken ti URL (
|url=,
|archive-url=,
|chapter-url=,
|lay-summary=, kdpy.). Ti parametro ti
|url= ken dagiti dadduma pay a parametro ti URL ket nasken a mangrugi iti nasuportaran nga isbangan ti URI. Dagiti isbangan ti URI
http://,
https:// ken ti protokol ti relatibo nga isbangan
// ket isuda ti kadawyan a maus-usar; masuportran pay dagiti
irc://,
ircs://,
ftp://,
news:,
mailto: ken
gopher://.
Ti pagikabilan ti URL ket makitkita nga aglaon laeng kadagiti karakter ti Latin ken saan nga aglaon kadagiti baetan. Ti URL ket mabalin a protokol a relatibo (mangrugi iti
//). No awan dagiti baetan ken ti URL ket protokol a relatibo, ti sibangan ket nasken a maitunos iti RFC 3986.[1]
Ti kangatuan ken maikadua nga agpang a nagnagan ti dominio ket makitkitada para iti maitutop a porma. Iti sapasap, dagiti nagan ti kangatuan a dominio ket naskenda a dua weno ad-adu a letra; dagiti nagan ti maikadua nga agpang a domino ket naskenda a dagiti dua weno ad-adu a letra, dagiti digit, wenno dagiti hyphen (ti umuna ken maudi a karakter ket nasken a letra wenno digit). Dagiti maikadua nga agpang a dominio ti bugbugtong a letra ket masupotaranda para iti:
- amin dagiti ccTLD (saan a mapasingkedan ti kodigo ti pagilian)
- ti .org TLD
- dagiti dadduma a letra ti .com TLD (q, x, z)
- dagiti dadduma aletra ti .net TLD (i, q)
Saan a kitkitaen dagiti nagan ti dominio ti maikatlo- ken agsasaruno nga agpang. Saan a kitkitaen ti paset ti dalan ti URL.
Ti mangsolbar daytoy a biddut, siguraduen a ti
|url= ken dagiti dadduma parametro ti URL ket dagiti husto nga URL. Mabalin a magun-od dagiti online a ramit dagiti internasional nga URL a naisurat kadagiti saan a Latin a sinuratan:
- "IDN Conversion Tool". Verisign.
- "IDNA Conversion tool". IDNA-converter.com.
Dagiti panid nga addaan iti daytoy a biddut ket automatikoda a maikabil iti Kategoria:Pampanid nga addaan kadagiti biddut ti URL.[a]
Dagiti nota[urnosen | urnosen ti taudan]
- ^ Dagiti panid dagiti nagan ti espasio ti Kategoria tungtungan, Papeles tungtungan, Tulong tungtungan, MediaWiki tungtungan, Modulo tungtungan, Taungtungan, Plantilia tungtungan, Agar-aramat, Agar-aramat tungtungan, ken Wikipedia taungtungan ket saanda a nairaman kadagiti kategoria ti pagsurotan ti biddut.
Pampanid iti kategoria "Pampanid nga addaan kadagiti biddut ti URL"
Dagiti sumaganad a 6 a panid ket adda iti daytoy a kategoria, manipud iti 6 a dagup.


text:
TI LUGAR KO
(Mariano Espejo)
Iti deppa-ar na ti amianan nga laud
Masarakan daytoy a lugar, maysa a;
Lugar nga awan pay makuna a panag-ranga-ay,
Kabibiag daguiti lumugar ket narigat unay,
Ngem gapu ti isasangbay mo Apung nariknan
Daguiti lumugar ti panag-balbaliw ti komunidad,
Daguiti impaay mo a pagsaya-atan ken proyekto
Mangrungin ken marikna daguiti lumugar
Kadaguitoy a panawen nakari-ingen, naka-bangonen
Daytoy a lugar, sumingisingen ti raya, ti init
Iti baro nga agsapa babaen ti umiso nga panag-gobyerno
Isu dayta TI GOBYERNO TI UMILI, ti baton lagip
Saan to pulos a malipatan daguiti sumaruno a
Mangida-ulo ken daytoy ay-ayaten tayo a prubinsiya
Kadakayo a mangidada-ulo ken daytoy a lugar
Aramiden yo amin a kabaelan yo nga agserbi
Daguiti met lumugar, suportaran tayo daguiti lideres tayo
Tapno iti panagbalbaliw ken panag-dur-as ti panagbiag
Ket masagrap nga awan ti lapped na.
Apun, agyaman kami unay kadaguiti impaay mo a tulong,
Ken pagsaya-atan daytoy a lugar, dawaten mi iti
Apo nga mamarsuanga ikkan na ka ti kired ken nasaya-at
A salun-at tapno inka itultuloy
TI GOBYERNO TI UMILI


text:
June 14, 2017
CR iti terminal, masapul a libre
Pinasingkedan ti Kongreso iti maikatlo ken pinal a pannakaibasana ti gakat a mangiparit iti panagsingir kadagiti agusar iti comfort room kadagiti terminal ti bus wenno dyip, estasion, ken kadagiti lugar a paginanaan ken pagsardengan dagiti para pasahero a lugan.
Ni Mountain Province Rep. Maximo Dalog ti autor ti nasao a gakat (House Bill 725) a mangipetteng a masapul a libre ti kasilia a para kadagiti pasahero.
Iti gakat, bilbilinen ti gobierno dagiti akinkukua, operator, ken administrador dagiti nadakamat a terminal, estasion ken kapadada a mangipaay ken mangmantenerda iti umisu ken nadalus a pasilidad, a libre a para kadagiti pasahero.
Masapul laeng nga ipakita ti pasahero ti nabayadannan a tiket ti paglugananna tapno mausarna a libre kadagiti nadakamat a pasilidad.
(Naipablaak iti Bannawag, Hunio 26, 2017 a bilang.)
Ni Mountain Province Rep. Maximo Dalog ti autor ti nasao a gakat (House Bill 725) a mangipetteng a masapul a libre ti kasilia a para kadagiti pasahero.
Iti gakat, bilbilinen ti gobierno dagiti akinkukua, operator, ken administrador dagiti nadakamat a terminal, estasion ken kapadada a mangipaay ken mangmantenerda iti umisu ken nadalus a pasilidad, a libre a para kadagiti pasahero.
Masapul laeng nga ipakita ti pasahero ti nabayadannan a tiket ti paglugananna tapno mausarna a libre kadagiti nadakamat a pasilidad.
(Naipablaak iti Bannawag, Hunio 26, 2017 a bilang.)
Subscribe to: Post Comments (Atom)


text:
Tuesday, August 20, 2013
BAGYO MARING, AKSION AGAD TI MDRRMC
Cabugao, Ilocos Sur – Apaman a naisibet ti Bagyo Labuyo, simmaruno a simrek ti Bagyo Maring iti lokalidad ti Ilokos a nangipagteng iti napigsa ken napaut a panagtudtudona. Daytoy ti nangitunda iti pannakalayus dagiti nababa ti dissona a lugar ken kabalbalayan kadagiti barangay ti ili a Cabugao, Ilocos Sur.
Nupay idi aldaw ti Domingo (Agosto 18, 2013) iti panangipautna ti tudo, nagtignay a dagus ti puersa ti Municipal Disaster Risk Reduction and Management Council (MDRRMC) nga idauluan da Engr. Nestor B. Somera ken ni Engr. Crescencio C. Formoso a nagrekurida kadagiti apektado a barangay ken iti Poblasion. Pinagkurrida dagiti behikulo ti Munisipio ken linukatanda dagiti Hotline Numbers a naisangrat a para kadagiti adda iti barangay.
Idi Agosto 19, 2013, nagkammayet ti grupo ti MSWDO nga idauluan ni MSWD Officer Lydia S. Gazmen ken dagiti kameng ti MDRRMC a napan nangited ti relief goods iti maseknan a lumugar iti barangay a naapektaran kas iti Brgy. Sabang gapu iti didigra a pinataud ti Bagyo Maring. Ken Maisarsaruno met dagiti dadduma pay a barangay a maikkan iti tulong.( Brgy. Daclapan, Namruangan, Turod, Sitio Callaguip, Brgy. Baclig ken Barangay Quezon)
Dagitoy nga aksion ken inisiatiba ket resulta ti napintas ken sistematiko a panagtutunos dagiti Opisina ken Ahensia iti salinong ti LGU-Cabugao nga idauluan ni Mayor Edgardo “Ediboy” S. Cobangbang, Jr. tapno maaksionan a dagus ken maipaay dagiti kasapulan dagiti apektado nga umili no tiempo ti kalamidad. # (Web In-Action)
Posted by Bayan ng Cabugao, Ilocos Sur at 8:59 AM
Subscribe to: Post Comments (Atom)


text:
Naaramid ti Registration and Validation iti 10 a barangays ti Munisipalidad iti kallabes a bulan. Naisardeng ti Registration and Validation iti sapasap a pagilian iti agdama gapu iti pammilin ti nangatngato a benneg daytoy nga opisina. # (Web In-Action)
Thursday, July 12, 2012
COMELEC-CABUGAO, IDANONDA TI SERBISIODA ITI BARANGAY
Cabugao, Ilocos Sur – Dagiti Staff ti Commission on Elections Office nga idauluan ni Ms. Veronica B. Agcanas, Election Officer 2 ti Cabugao ket agdama ita ti nakaeskediul a papanda panagited ti Voters ID kadagiti umili iti barangay tapno saanen a magastuan ti indibidual nga agpaili.
Naaramid ti Registration and Validation iti 10 a barangays ti Munisipalidad iti kallabes a bulan. Naisardeng ti Registration and Validation iti sapasap a pagilian iti agdama gapu iti pammilin ti nangatngato a benneg daytoy nga opisina. # (Web In-Action)
Posted by Bayan ng Cabugao, Ilocos Sur at 11:23 AM
Subscribe to: Post Comments (Atom)


text:
Uganda
Nagsasabtan: 1°N 32°E / 1°N 32°E
Ti Uganda ( /juːˈɡændə/ yew-GAN-də wenno /juːˈɡɑːndə/ yew-GAHN-də), opisial a ti Republika ti Uganda, ket maysa a napalikmutan ti daga a pagilian idiay Daya nga Aprika. Ti Uganda ket nabeddengan iti daya babaen ti Kenya, iti amianan babaen ti Abagatan a Sudan, iti laud babaen ti Demokratiko a Republika iti Kongo, iti abagatan a laud babaen ti Rwanda, ken iti abagatan babaen ti Tanzania. Ti akin-abagatan a paset iti daytoy a pagilian ket mangiraman ti dakkel a paset iti Danaw Victoria, a daytoy pay ket kinabinningay babaen ti Kenya ken Tanzania.
Ti nagan a Uganda ket naala manipud iti pagarian tiBuganda, a nangsakup ti dakkel a paset iti abagatan iti daytoy a pagilian a mairaman ti kapitoliona a ti Kampala.
Dagiti tattao ti Uganda idi ket agan-anup ken agburburasda manipud idi 1,700 aginggana idi 2,300 a tawtawen, idi dagiti agsasao ti Bantu a populasion ket napanda idiay akin-abagatan a paset iti daytoy a pagilian. Ti Uganda ket nagun-odna ti panakawayawayas manipud ti Britaniko idi 9 Oktubre 1962.
Ti opisial a pagsasao ti Uganda ket ti Ingles ken Swahili, nupay kasta adu pay dagiti sabsabali a pagsasao a maisasao iti daytoy a pagilian.
Dagiti nagibasaran[urnosen | urnosen ti taudan]
- ^ "Uganda: Kagimongan" iti Bibliotika iti Kongreso . Naala idi 29 Hunio 2009.
- ^ a b c d "Uganda". Internasional a Pundo ti Panguartaan. Naala idi 2010-04-21.
- ^ "Gini Index". World Bank. Naala idi 2 Marso 2011.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- Uganda
- Dagiti pagilian idiay Aprika
- Dagiti Bantu a pagilian ken teritorio
- Daya nga Aprika
- Dagiti pagilian ken teritorio nga agsasao ti Ingles
- Dagiti naserraan ti daga a pagilian
- Dagiti kabassitan a naparang-ay a pagilian
- Dagiti estado a kameng ti Kappon ti Aprika
- Dagiti estado a kameng ti Mankomunidad ti Pagpagilian
- Dagiti estado a kameng ti Organisasion ti Islamiko a Pagtitinnulongan
- Dagiti estado ken teritorio a nabangon idi 1962
- Dagiti pagilian ken teritorio nga agsasao ti Swahili
- Dagiti estado a kameng ti Nagkaykaysa a Pagpagilian
- Dagiti mankomunidad a republika
- Dagiti republika


text:
Papa Adriano III
Ni Santo Papa Adriano III, ket isu ti Papa manipud idi 17 Mayo 884 aginggana idi Hulio 885. Isu ket naipasngay idiay Roma. Isu ket pimmusay idi 885 idiay San Cesario sul Panaro (Modena) kalpasan ti rugi ti panagbaniagan idiay Worms, iti moderno nga Alemania. Ti banag daytoy a panangbannigana tapno idi ket dumay-ay idiay dieta kalpasan idi nga inawis babaen ti Pranko nga Ari a ni Carlos III, ti Nalukmeg, tapno maikeddeng ti panagsasaruno iti Nasantuan a Romano nga Imperio[1] ken pakisinnaritaan ti dumakdakkel a bileg dagiti Saraseno.
Ti kultona ket naikeddeng idi 1891, ken ti rambakan nga aldawna ket Hulio 8.[2]
Ti ipupusayna ken ti pannakaipunpunna idiay simbaan ti San Silvestro Nonantola Abbey idiay asideg ti Modena[3] ket naipalpalagipan kadagiti nakitkitikitan (c. 1122) a nagkuadro ti ruangan ti simbaan. Dagiti pakalaglagipanna ket mabirukan idiay asideg ti nangato nga altar idiay.
Dagiti nagibasaran[urnosen | urnosen ti taudan]
- ^ Richard P. McBrien, Dagiti biag dagiti Papa: Dagiti pontipikado manipud kenni Santo Pedro aginggana kenni Juan Pablo II, (HarperCollins, 2000), 143.
- ^ Hadrian III, Francois Bougard, Ti Kinapapa: Ti Ensiklopedia, Tomo.2, ed. Philippe Levillain, (Routledge, 2002), 682
- ^ Hadriano III, Francois Bougard, Ti Kinapapa: Ti Ensiklopedia, Tomo.2, 682.
Dagiti silpo ti ruar[urnosen | urnosen ti taudan]
Midia a mainaig kenni Papa Adriano III iti Wikimedia Commons


text:
Canaman, Camarines Sur
Ti Canaman ket maysa a maika-4 a klase nga ili iti probinsia ti Camarines Sur iti Filipinas.
Dagiti baranggay[urnosen | urnosen ti taudan]
Ti Canaman ket politikal a nabingbingay iti 24 a barbaranggay.[2]
- Baras (Poblacion)
- Del Rosario
- Dinaga (Poblacion)
- Fundado
- Haring
- Iquin
- Linaga
- Mangayawan
- Palo
- Pangpang (Poblacion)
- Poro
- San Agustin
- San Francisco
- San Jose East
- San Jose West
- San Juan
- San Nicolas
- San Roque
- San Vicente
- Santa Cruz (Poblacion)
- Santa Teresita
- Sua
- Talidtid
- Tibgao (Poblacion)
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Camarines Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Septiembre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Camarines Sur". Datos ti Populasion ti Ili. Dibision ti Panagsukisok ti LWUA. Naala idi 26 Septiembre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
August 29, 2014
SEPTIEMBRE 8, 2014
SARITA
6 Ekuals Tri Damilig, Ma'am!
Dexter M. Fabito
16 Gingginammol
Ernesto L. Bisquera
NOBELA
26 Bantay a Bato (23)
Virginia A. Duldulao
30 Mission: Black Ops (46)
Norberto D. Bumanglag, Jr.
DANIW
9 Septiembre iti Santa Praxedes
Ronnie E. Aguinaldo
33 Kaykayatko Latta Ngamin a Sika
Romel A. Pascua
48 Dandaniw a Para Ubbing
Jobert M. Pacnis/ Charmaine Joy P. Sebastian
SALAYSAY
12 Wen, Maawatantayo Koma Dagiti Kas ken ni Robin Williams
Neyo Mario E. Valdez
40 Adda Manen Tallo a Barayti ti Unas
Reynaldo E. Andres
KOMIKS
19 Gayang ni Lam-ang (49)
22 Aritosan (99)
24 Miks & Tiks
KOLUM
14 Saludsodem ken ni Apo Hues
18 Dear Doc
32 Okeyka Apong
34 TIPS
37 Kastoy, Kapid, Ditoy Hawaii
38 Kosina Ilokana
42 Padasem Daytoy, Kailian
46 Haytek!
PAGLINGLINGAYAN
44 Showbiz
47 Sinniriban
47 Sapukas
47 Sudoku
47 Agkatawa ti Mayat
DADDUMA PAY
2 Ti Makunami
4 Tao, Lugar, Pasamak
10 Kastan, Baag?
15 Maysa a Sermon iti Kasipngetan
27 Txtm8
28 Siled ti Kararag
29 Ania, Aya, ti Umno a Panagkawkawes?
35 Ti Gasatmo Ita a Lawas
36 Ammuem Pay Dagitoy
39 Kastoy ti Agbalin a Nalaing nga Estudiante
August 26, 2014
Haytek a Pagtaraknan iti Manok
HAYTEK A PAGTARAKNAN ITI MANOK. Kasingin ti panagdur-as ti panangarakup kadagiti kabaruanan a teknolohia a maibagay iti agdama a tiempo. Daytoy de-aircon a pagtaraknan iti manok a masarakan iti sakaanan dagiti sand dunes iti Barangay Nagbacalan, Paoay, Ilocos Norte ti daydaywen ita dagiti mayat a mangipatakder iti poultry farm gapu iti kinadalus ken kinatalgedna iti salun-at agraman iti aglawlaw. Segun iti farm manager a ni Bency Ariem, modelo daytoy a pagtaraknan iti manok iti Ilocos Norte a kukua ni Eliseo Acdal a maysa a negosiante a taga-Paoay met laeng. Babaen ti contract growing, addaan daytoy iti agarup 30,000 a manok a sidadaan a mailako iti tunggal bulan iti maysa a dakkel a kompania nga aglaklako iti dekalidad a produkto iti manok sa maiwaras kadagiti nadumaduma a pagtagilakuan. Automatiko nga agwangwang no nabara unay ti tiempo, addaan pay iti CCTV monitor tapno makita met laeng dagiti manok iti uneg ti nakubong a bodega. Pati dagiti rugit a maurnong, awan masayang ta ar-aramidenda a ganagan. (Leilanie G. Adriano)
(Naipablaak iti Bannawag, Septiembre 1, 2014 a bilang.)
Nayon nga alawans dagiti soldado ken polis, manamnama
Manamnama ti pannakaipaay ti nayon nga alawans dagiti soldado, polis ken bombero kalpasan ti pannakaaprobar iti maikatlo ken maudi a pannakaibasa ti Senate Joint Resolution No. 2 wenno iti resolusion nga agpanggep a mangipaay iti nayon a subsistence allowance kadagiti naagapad nga empleado ti gobierno.
Ti laengen pannakaaprobar ti umasping a resolusion ti Kamara ti maur-uray tapno maipatungpal ti nasao a panggep.
Kinuna ni Senador Antonio Trillanes IV, kangrunaan nga autor ti resolusion, a ti pannakaipaay ti “sangkabassit a nayon” ti subsistence allowance dagiti unipormado nga empleado ti gobierno, pangingato met iti moral dagitoy ken kas pagyaman iti sakripisioda iti pagilian.
Sagudayen ti resolusion, maingato ti subsistence allowance dagiti soldado, polis ken bombero manipud iti P90 iti inaldaw iti P150 ken marugian daytoy iti Enero 2015.
(Naipablaak iti Bannawag, Septiembre 1, 2014 a bilang.)
Ti laengen pannakaaprobar ti umasping a resolusion ti Kamara ti maur-uray tapno maipatungpal ti nasao a panggep.
Kinuna ni Senador Antonio Trillanes IV, kangrunaan nga autor ti resolusion, a ti pannakaipaay ti “sangkabassit a nayon” ti subsistence allowance dagiti unipormado nga empleado ti gobierno, pangingato met iti moral dagitoy ken kas pagyaman iti sakripisioda iti pagilian.
Sagudayen ti resolusion, maingato ti subsistence allowance dagiti soldado, polis ken bombero manipud iti P90 iti inaldaw iti P150 ken marugian daytoy iti Enero 2015.
(Naipablaak iti Bannawag, Septiembre 1, 2014 a bilang.)
Filipino, ‘ganggannaet’ iti adu nga estudiante a Pinoy
Iti laksid ti pannakaramrambak ti Buwan ng Wika iti tunggal Agosto iti tinawen, nagtalinaed a ‘ganggannaet’ ti lengguahe a Filipino saan laeng a kadagiti estudiante kadagiti probinsia no di pay ket iti Kamanilaan.
Kuna ti Departamento ti Edukasion nga adu kadagiti estudiante nga agnaed iti ruar ti Manila ti saan nga agsasao iti Filipino, addada man iti pagtaengan wenno iti eskuelada ket adu pay kadagiti pribado a pagadalan a gagangay nga Ingles ti maus-usar ditoy ti mangibilang iti Filipino a kas ganggannaet a lengguahe.
“Filipino-tayo amin ngem saantayo nga amin ket agsasao iti Filipino gapu ta agbibiagtayo iti maysa a multi-lingual a pagilian,” kinuna ni DepEd Curriculum Development Division OIC Dr. Rosalina Villaneza.
Innayonna nga iti kinapudnona, idi pay nga ar-aramaten ti adu a mangisursuro ti nakayanakan a pagsasao (mother tongue) nga isu ti us-usaren dagiti ubbing iti pagtaenganda tapno laeng maipaagsepda ti kayatda nga isuro kadagiti ubbing. No saan, agtalinaed a nakamulengleng dagiti ubbing.
Iti pannakaipakat ti Mother Tongue Based-Multilingual Education, nagbalinen nga opisial ti pannakaaramat ti tawid a lengguahe (ti mother tongue) iti pannakaisuro dagiti ubbing manipud iti Kinder agingga iti Grado Tres.
(Naipablaak iti Bannawag, Septiembre 1, 2014 a bilang.)
Kuna ti Departamento ti Edukasion nga adu kadagiti estudiante nga agnaed iti ruar ti Manila ti saan nga agsasao iti Filipino, addada man iti pagtaengan wenno iti eskuelada ket adu pay kadagiti pribado a pagadalan a gagangay nga Ingles ti maus-usar ditoy ti mangibilang iti Filipino a kas ganggannaet a lengguahe.
“Filipino-tayo amin ngem saantayo nga amin ket agsasao iti Filipino gapu ta agbibiagtayo iti maysa a multi-lingual a pagilian,” kinuna ni DepEd Curriculum Development Division OIC Dr. Rosalina Villaneza.
Innayonna nga iti kinapudnona, idi pay nga ar-aramaten ti adu a mangisursuro ti nakayanakan a pagsasao (mother tongue) nga isu ti us-usaren dagiti ubbing iti pagtaenganda tapno laeng maipaagsepda ti kayatda nga isuro kadagiti ubbing. No saan, agtalinaed a nakamulengleng dagiti ubbing.
Iti pannakaipakat ti Mother Tongue Based-Multilingual Education, nagbalinen nga opisial ti pannakaaramat ti tawid a lengguahe (ti mother tongue) iti pannakaisuro dagiti ubbing manipud iti Kinder agingga iti Grado Tres.
(Naipablaak iti Bannawag, Septiembre 1, 2014 a bilang.)
Pannakaipangato ti buis ti sopdrink, okey iti DOH
Anamongan ti Departamento ti Salun-at (DOH) ti panggep a pannakaipangato ti buis ti sopdrink ken aminen a ‘sweetened beverages.’
Kinuna ni Dr. Ma. Elizabeth Caluag, hepe ti Lifestyle Disease Prevention Bureau ti DOH, a suportaran ti DOH ti gakat ni Dip. Estrellita Suansing ti Nueva Ecija nga agpanggep a mangipangato iti buis dagitoy a mainum tapno matellay ti sobra a panagin-inum dagiti tattao kadagiti sopdrink ken kaaspingna a mainum.
Kinuna ni Suansing, autor ti House Bill 3365 a makadangran iti salun-at dagiti ramen nga aspartame ken caramel coloring kadagiti sopdrink ken ti corn syrup a maar-aramat kadagiti sabsabali pay a ‘sweetened beverages.’
Babaen met ti nasao a gakat, kuna ni Finance Secretary Emilia Soledad Cruz a makaurnong ti gobierno iti nayon a P10.77-bilion a buis iti tinawen iti singasing a pannakaipataw ti 10 a porsiento nga ad valorem tax kadagitoy a mainum.
(Naipablaak iti Bannawag, Septiembre 1, 2014 a bilang.)
Kinuna ni Dr. Ma. Elizabeth Caluag, hepe ti Lifestyle Disease Prevention Bureau ti DOH, a suportaran ti DOH ti gakat ni Dip. Estrellita Suansing ti Nueva Ecija nga agpanggep a mangipangato iti buis dagitoy a mainum tapno matellay ti sobra a panagin-inum dagiti tattao kadagiti sopdrink ken kaaspingna a mainum.
Kinuna ni Suansing, autor ti House Bill 3365 a makadangran iti salun-at dagiti ramen nga aspartame ken caramel coloring kadagiti sopdrink ken ti corn syrup a maar-aramat kadagiti sabsabali pay a ‘sweetened beverages.’
Babaen met ti nasao a gakat, kuna ni Finance Secretary Emilia Soledad Cruz a makaurnong ti gobierno iti nayon a P10.77-bilion a buis iti tinawen iti singasing a pannakaipataw ti 10 a porsiento nga ad valorem tax kadagitoy a mainum.
(Naipablaak iti Bannawag, Septiembre 1, 2014 a bilang.)
August 21, 2014
SEPTIEMBRE 1, 2014
SARITA
6 Ti Palali
Ronnie E. Aguinaldo
16 Umaykan, Gasat…
Dionisio S. Bulong
NOBELA
26 Bantay a Bato (22)
Virginia A. Duldulao
30 Mission: Black Ops (45)
Norberto D. Bumanglag, Jr.
DANIW
9 Kilabban
Perlas A. Dacuag
33 Vigan
Benjamin P. Pacris
48 Dandaniw a Para Ubbing
Leonora R. Melchor/Ti Kapotek
SALAYSAY
12 Isunto Manen ti Presidentetayo?
Neyo Mario E. Valdez
40 Tubbog ti Mula a Pangpaksiat iti Sakit ti Bawang
Reynaldo E. Andres
KOMIKS
19 Gayang ni Lam-ang (48)
22 Aritosan (98)
23 Miks & Tiks
KOLUM
14 Saludsodem ken ni Apo Hues
18 Dear Doc
32 Okeyka Apong
34 TIPS
37 Kastoy, Kapid, Ditoy Hawaii
38 Kosina Ilokana
42 Padasem Daytoy, Kailian
46 Haytek!
PAGLINGLINGAYAN
44 Showbiz
47 Sinniriban
47 Sapukas
47 Sudoku
47 Agkatawa ti Mayat
DADDUMA PAY
2 Ti Makunami
4 Tao, Lugar, Pasamak
10 Tapno Saan Laeng a ti Tabako ti Pagbiaganda
15 “Idi Un-unana a Panawen…”
27 Txtm8
28 Siled ti Kararag
29 Dagiti Nagannak ti Kangrunaan a Titser Dagiti Ubbing
35 Ti Gasatmo Ita a Lawas
36 Ammuem Pay Dagitoy
39 Ilaga ti Teknolohia iti Panagisuro
August 16, 2014
Agpalista, saan nga aglemmeng
Nakiddaw kadagiti ‘undocumented’ a Filipino a simrek iti America idi ubbingda pay ti pananggundawayda iti kinamanangngaasi ti administrasion ni Presidente Obama kadakuada.
Kuna ti Department of Foreign Affairs (DFA) nga imbes nga aglemlemmeng dagitoy a Filipino, agaplayda koma para iti Deferred Action on Childhood Arrivals (DACA).
Kinuna ni Philippine Embassy in Washington, DC Consul Arlene Magno a ti panagbutbuteng dagitoy agraman ti pamiliada iti mabalin a mapasamak kadakuada no rummuarda ti manglaplapped kadagitoy a manggundaway iti panagaplayda.
Iti naudi a quarterly report-na a rimmuar idi Marso, impakaammo ti US Citizenship and Immigration Service nga addan 4,041 a Filipino a nagaplay para iti DACA ket adda metten 3,644 a naaprobaran ti panagbalinda a makipagili iti America. Kuna ti Migration Policy Institute nga iti agdama, adda 20,000 a Filipino a rumbeng koma nga agaplayda para iti DACA.
Inlawlawag ni Tatyana Delgado ti Catholic Legal Immigration Network, Inc. a ti DACA ket saan a nairanta a pangtiliw kadagiti illegal nga imigrante malaksid no kabusor ti estado dagitoy.
Innayonna a no saan a maaprobaran ti aplikasionna, awan met ti ania a maaramid kontra iti illegal nga imigrante a simrek iti America idi ubing pay.
(Naipablaak iti Bannawag, Agosto 25, 2014 a bilang.)
Kuna ti Department of Foreign Affairs (DFA) nga imbes nga aglemlemmeng dagitoy a Filipino, agaplayda koma para iti Deferred Action on Childhood Arrivals (DACA).
Kinuna ni Philippine Embassy in Washington, DC Consul Arlene Magno a ti panagbutbuteng dagitoy agraman ti pamiliada iti mabalin a mapasamak kadakuada no rummuarda ti manglaplapped kadagitoy a manggundaway iti panagaplayda.
Iti naudi a quarterly report-na a rimmuar idi Marso, impakaammo ti US Citizenship and Immigration Service nga addan 4,041 a Filipino a nagaplay para iti DACA ket adda metten 3,644 a naaprobaran ti panagbalinda a makipagili iti America. Kuna ti Migration Policy Institute nga iti agdama, adda 20,000 a Filipino a rumbeng koma nga agaplayda para iti DACA.
Inlawlawag ni Tatyana Delgado ti Catholic Legal Immigration Network, Inc. a ti DACA ket saan a nairanta a pangtiliw kadagiti illegal nga imigrante malaksid no kabusor ti estado dagitoy.
Innayonna a no saan a maaprobaran ti aplikasionna, awan met ti ania a maaramid kontra iti illegal nga imigrante a simrek iti America idi ubing pay.
(Naipablaak iti Bannawag, Agosto 25, 2014 a bilang.)
Sumagmamano Kadagiti Editor Dagiti Magasin nga Ipabpablaak ti Manila Bulletin
SUMAGMAMANO kadagiti editor dagiti magasin nga ipabpablaak ti Manila Bulletin, da (agpakanawan) Bannawag Managing Editor Cles B. Rambaud, Bisaya Literary Editor Richel Dorotan, Hiligaynon Associate Editor Ner Jedeliz, Jr., Agriculture Editor Zac B. Sarian, Bisaya Associate Editor Edgar S. Godin (medio nalingdan) ken Liwayway Staff Member Wilson Fernandez a dumdumngeg iti panangilawlawag ni Buqo Marketing Officer Gabriel Valmonte no kasano ti gumatang iti digital copy dagiti magasin nga imatmatonanda. (Rinetrato ni Jim Guiao Punzalan)
(Naipablaak iti Bannawag, Agosto 25, 2014 a bilang.)
Ti Bannawag a kas E-Magazine
TI BANNAWAG A KAS E-MAGAZINE. Iti pannakayalnag ti Bannawag a kas e-magazine, kaduana dagiti dadduma pay a magasin nga ipabpablaak ti Manila Bulletin Publishing Corp., babaen ti Buqo, ti Digital Bookstore App ti Ookbee Philippines, Inc. iti Edsa Shangri-la Hotel iti Siudad ti Mandaluyong idi Agosto 5. Iti ladawan, makita ni Chad Rosario, Deputy General Manager ti Ookbee, bayat ti panangilawlawagna iti pagsayaatan ti kaadda ti digital edition ti Bannawag ken dagiti kakabsatna a magasin. Ti Ookbee Philippines, Inc. ti mangilako iti Bannawag, Liwayway, Bisaya, Hiligaynon, Agriculture, Cruising, Animal Scene, Sense & Style ken Sports a magasin ti Manila Bulletin a kas e-magazine. (Rinetrato ni Jim Guiao Punzalan)
(Naipablaak iti Bannawag, Agosto 25, 2014 a bilang.)
Asino ti mangsangaili iti GF Convention 2015?
Silulukaten ti panag-bid dagiti probinsial a sanga ti GUMIL Filipinas nga interesado a mangsangaili iti sumaruno a kombension nasional ti GF a maangay inton Kalgaw 2015.
Daytoy ti napagnunumuan iti kaudian a regular board meeting ti gunglo a naangay iti Siudad ti Laoag. Maipalagip a nagsaruno a sinangaili ti GUMIL Cagayan ti kombension, idi 2013 (Gonzaga) ken 2014 (Claveria).
Iti sabali a bangir, maangay ti maika-6 a regular board meeting ti GF inton Agosto 31, 2014 iti Tuding, Itogon, Benguet iti panangsangaili da GF Auditor Estela Bisquera-Guerrero ken kaingungotna a Rey Guerrero.
Kangrunaan a mataming iti miting ti bidding nga idatag/indatag dagiti interesado a provincial chapters a mang-host iti sumaruno a kombension nasional. Mainaig itoy, maibalakad kadagiti presidente (wenno pannakabagida) ti chapter a nag-bid ti nasken nga idadar-ayda tapno mapagsasaritaaan a nalaing dagiti proposalda a mangsangaili iti kombension.
Ipaganetget ni Presidente Arthur P. Urata Sr., ti idadar-ay amin nga opisial: Mario Tejada (bise-presidente), Eden C. Bulong (treasurer), Benjamin P. Pacris (business manager), Reynaldo E. Andres (PRO); ken dagiti direktor: Sherma E. Benosa, Emy Amad Z. Bucaneg, Eliseo B. Contillo, Freddie P. Masuli, Aileen R. Rambaud, Martin T. Rochina, Ariel S. Tabag ken Vilmer V. Viloria.
Manamnama pay ti kaaddanto dagiti mamagbaga ti gunglo: Juan S.P. Hidalgo Jr., Jose A. Bragado, Manuel S. Diaz, Baldovino A. Valdez, ken Cles B. Rambaud.
Maigunamgunam met ti itatabuno dagiti chapter president: Villamor Visaya (Isabela), Elizabeth M. Raquel (Ilocos Norte), Edilberto H. Angco (Ilocos Sur), Djuna R. Alcantara (La Union), Fernando B. Sanchez (Pangasinan), ken Joey Guzman (Abra).
Indawat met ni GF Auditor Estela B. Guerrero ti idadar-ay koma dagiti amin a mannurat nga interesado nga agkameng iti mabuagay a GUMIL Benguet a kas kada Prof. Junley L. Lazaga ti UP Baguio, Dumay Solinggay, Io Jularbal, Perlas A. Dacuag, Rosalie V. Calpito, ken dadduma pay.
Para iti dadduma pay nga impormasion, kontaken dagitoy a numero ti selpon: 0927-7927913 (APU), 0918-9632254 (EBG), wenno ag-e-mail iti rvaragon@gmail.com, wenno ag-send iti message iti Facebook iti rvaragon@facebook.com.
(Naipablaak iti Bannawag, Agosto 25, 2014 a bilang.)
Daytoy ti napagnunumuan iti kaudian a regular board meeting ti gunglo a naangay iti Siudad ti Laoag. Maipalagip a nagsaruno a sinangaili ti GUMIL Cagayan ti kombension, idi 2013 (Gonzaga) ken 2014 (Claveria).
Iti sabali a bangir, maangay ti maika-6 a regular board meeting ti GF inton Agosto 31, 2014 iti Tuding, Itogon, Benguet iti panangsangaili da GF Auditor Estela Bisquera-Guerrero ken kaingungotna a Rey Guerrero.
Kangrunaan a mataming iti miting ti bidding nga idatag/indatag dagiti interesado a provincial chapters a mang-host iti sumaruno a kombension nasional. Mainaig itoy, maibalakad kadagiti presidente (wenno pannakabagida) ti chapter a nag-bid ti nasken nga idadar-ayda tapno mapagsasaritaaan a nalaing dagiti proposalda a mangsangaili iti kombension.
Ipaganetget ni Presidente Arthur P. Urata Sr., ti idadar-ay amin nga opisial: Mario Tejada (bise-presidente), Eden C. Bulong (treasurer), Benjamin P. Pacris (business manager), Reynaldo E. Andres (PRO); ken dagiti direktor: Sherma E. Benosa, Emy Amad Z. Bucaneg, Eliseo B. Contillo, Freddie P. Masuli, Aileen R. Rambaud, Martin T. Rochina, Ariel S. Tabag ken Vilmer V. Viloria.
Manamnama pay ti kaaddanto dagiti mamagbaga ti gunglo: Juan S.P. Hidalgo Jr., Jose A. Bragado, Manuel S. Diaz, Baldovino A. Valdez, ken Cles B. Rambaud.
Maigunamgunam met ti itatabuno dagiti chapter president: Villamor Visaya (Isabela), Elizabeth M. Raquel (Ilocos Norte), Edilberto H. Angco (Ilocos Sur), Djuna R. Alcantara (La Union), Fernando B. Sanchez (Pangasinan), ken Joey Guzman (Abra).
Indawat met ni GF Auditor Estela B. Guerrero ti idadar-ay koma dagiti amin a mannurat nga interesado nga agkameng iti mabuagay a GUMIL Benguet a kas kada Prof. Junley L. Lazaga ti UP Baguio, Dumay Solinggay, Io Jularbal, Perlas A. Dacuag, Rosalie V. Calpito, ken dadduma pay.
Para iti dadduma pay nga impormasion, kontaken dagitoy a numero ti selpon: 0927-7927913 (APU), 0918-9632254 (EBG), wenno ag-e-mail iti rvaragon@gmail.com, wenno ag-send iti message iti Facebook iti rvaragon@facebook.com.
(Naipablaak iti Bannawag, Agosto 25, 2014 a bilang.)
AGOSTO 25, 2014
SARITA
6 Bituen
Marichel E. Suguitan
NOBELA
26 Bantay a Bato (21)
Virginia A. Duldulao
30 Mission: Black Ops (44)
Norberto D. Bumanglag, Jr.
DANIW
9 A Kas Man iti Tudo iti Agosto
Arnold C. Baxa
33 Ina ken ti Maipasngay nga Anakna
Rhea Rose D. Berroy
48 Dandaniw a Para Ubbing
Roselyn C. Campano/ Ronelyn B. Ramones
SALAYSAY
12 Maipariten ti Agkeddel iti Ubing?
Neyo Mario E. Valdez
40 Baro a Teknik iti Panagidulin iti Kamatis
Reynaldo E. Andres
KOMIKS
17 Gayang ni Lam-ang (47)
20 Aritosan (97)
22 Miks & Tiks
KOLUM
10 Dear Doc
14 Saludsodem ken ni Apo Hues
32 Okeyka Apong
34 TIPS
37 Kastoy, Kapid, Ditoy Hawaii
38 Kosina Ilokana
42 Padasem Daytoy, Kailian
46 Haytek!
PAGLINGLINGAYAN
44 Showbiz
47 Sinniriban
47 Sapukas
47 Sudoku
47 Agkatawa ti Mayat
DADDUMA PAY
2 Ti Makunami
4 Tao, Lugar, Pasamak
15 Uray An-anuenna: Awanto Met Laeng ti Sumrek iti Ulona?
16 “Namit, Gid!”
24 Naidumduma ti “Dragon Fruit Picking Festival” ti Ilocos Norte
27 Txtm8
28 Siled ti Kararag
29 Kastoy ti aramidem: Tapno Daras a Malpasmo ti Assignment
35 Ti Gasatmo Ita a Lawas
36 Ammuem Pay Dagitoy
39 Apay nga Agusarda iti Maiparit nga Agas?
August 10, 2014
Nagatiddogen!
NAGATIDDOGEN! Inarakup ti ubing ti nakaat-atiddog a bulig ti saba iti Barangay San Miguel iti Calasiao, Pangasinan. Kas kuna ni Apo Zac Sarian (“Padasem Daytoy, Kalian”), maysa a klase ti ornamental a saba daytoy. (Liezle Basa IƱigo)
(Naipablaak iti Bannawag, Agosto 18, 2014 a bilang.)
August 8, 2014
Kastoykami Ditoy Ilocos Norte
KASTOYKAMI DITOY ILOCOS NORTE. Managsakbay dagitoy nga empleado ken volunteers ti Provincial Social Welfare and Development Office (PSWDO) ti Ilocos Norte. Sakbay a dumteng ti mapadpadaanan a bagyo iti probinsia (kas ken ni limmabasen a Bagyo Jose), agisupotdan kadagiti ayuda a maipaay kadagiti posible a didigraen ti bagyo. Babaen ti nabukel a Provincial Resiliency Task Force, naiget ti panagsagsagana dagiti gobierno lokal ken dagiti nagduduma pay nga ahensia ti gobierno kadagiti ania man a kalamidad tapno malapdan ti pannakapukaw iti biag ken pagbiagan a kas iti nakurang a panagsagana dagiti lumugar iti di napakpakadaan a panangbasnot ti bagyo a Yolanda iti Kabisaayan itay napan a tawen. (Leilanie G. Adriano)
(Naipablaak iti Bannawag, Agosto 18, 2014 a bilang.)
Ebola, diyo pakadanagan, kuna ti Malakanyang
Awan ti nasken a pagdanagan dagiti umili mainaig iti panagramaram ti Ebola virus a nakatayanen ti agarup 1,000 a tattao iti West Africa.
Dinepdep ti Malakanyang ti panagamak dagiti Filipino, kagiddaan ti pakaammo a nainget ita ti panangsipsiput ti gobierno mainaig iti nasao a bayrus, nangruna ti Department of Health (DoH).
Segun ken ni Deputy Presidential Spokesperson Abigail Valte, addaan iti umdas a kabaelan ti DoH a mangamiris kadagiti aggapu iti Africa tapno manamnama nga awan ti addaan iti imet nga Ebola virus a makastrek iti pagilian.
Innayon ni Valte a naiget ti pannakabantay dagiti eropuerto tapno mapengdan ti panagwaras Ebola virus a kas met iti ar-aramiden ita dagiti dadduma a pagilian iti lubong.
Adda metten iti Alert Level 2 dagiti pagilian a nagwarasan ti virus, a kayatna a sawen a napakaammuan metten dagiti Filipino nga adda kadagitoy a pagilian tapno agan-annadda ken tapno dida agbiahe a mapan kadagiti pagilian nga apektado iti virus a kas iti Guinea, Sierra Leone ken Liberia.
Addaan metten kadagiti thermal scanner dagiti eropuerto iti pagilian tapno makita dagiti pasahero nga addaan iti simtoma ti Ebola a kas iti gurigor, panagpadara, panagsarua, ken panagsakit ti bagbagi tapno ma-quarantine dagitoy ken maamiris no positiboda iti nasao a sakit.
(Naipablaak iti Bannawag, Agosto 18, 2014 a bilang.)
Dinepdep ti Malakanyang ti panagamak dagiti Filipino, kagiddaan ti pakaammo a nainget ita ti panangsipsiput ti gobierno mainaig iti nasao a bayrus, nangruna ti Department of Health (DoH).
Segun ken ni Deputy Presidential Spokesperson Abigail Valte, addaan iti umdas a kabaelan ti DoH a mangamiris kadagiti aggapu iti Africa tapno manamnama nga awan ti addaan iti imet nga Ebola virus a makastrek iti pagilian.
Innayon ni Valte a naiget ti pannakabantay dagiti eropuerto tapno mapengdan ti panagwaras Ebola virus a kas met iti ar-aramiden ita dagiti dadduma a pagilian iti lubong.
Adda metten iti Alert Level 2 dagiti pagilian a nagwarasan ti virus, a kayatna a sawen a napakaammuan metten dagiti Filipino nga adda kadagitoy a pagilian tapno agan-annadda ken tapno dida agbiahe a mapan kadagiti pagilian nga apektado iti virus a kas iti Guinea, Sierra Leone ken Liberia.
Addaan metten kadagiti thermal scanner dagiti eropuerto iti pagilian tapno makita dagiti pasahero nga addaan iti simtoma ti Ebola a kas iti gurigor, panagpadara, panagsarua, ken panagsakit ti bagbagi tapno ma-quarantine dagitoy ken maamiris no positiboda iti nasao a sakit.
(Naipablaak iti Bannawag, Agosto 18, 2014 a bilang.)
August 5, 2014
AGOSTO 18, 2014
SARITA
6 Ti Tali Manipud iti Langit
Joel B. Manuel
16 Kasaor ti Dalemdem
Samuel F. Corpuz
NOBELA
26 Bantay a Bato (20)
Virginia A. Duldulao
30 Mission: Black Ops (43)
Norberto D. Bumanglag, Jr.
DANIW
9 Huebes Ditoy Cervantes
Dumay Solinggay
18 Alia
Robert R. Alicias
29 Kas iti Linnaaw
Delfin P. Dumayas
33 Ramen iti Naalunapet nga Angin
Romel A. Pascua
48 Dandaniw a Para Ubbing
Charmaine Joy P. Sebastian/Rolando A. Seguro, Jr.
SALAYSAY
12 Apay Koma a Madusa ti Balo a Babai No Makiasawa a Dagus?
Neyo Mario E. Valdez
40 Nasken Met nga Aginana ti Talon
Reynaldo E. Andres
KOMIKS
19 Gayang ni Lam-ang (46)
22 Aritosan (96)
24 Miks & Tiks
KOLUM
10 Dear Doc
14 Saludsodem ken ni Apo Hues
32 Okeyka Apong
34 TIPS
37 Kastoy, Kapid, Ditoy Hawaii
38 Kosina Ilokana
42 Padasem Daytoy, Kailian
46 Haytek!
PAGLINGLINGAYAN
44 Showbiz
47 Sinniriban
47 Sapukas
47 Sudoku
47 Agkatawa ti Mayat
DADDUMA PAY
2 Ti Makunami
4 Tao, Lugar, Pasamak
15 Kasano, Aya, a Maipamaysa ti Panagrebiu?
27 Txtm8
28 Siled ti Kararag
35 Ti Gasatmo Ita a Lawas
36 Ammuem Pay Dagitoy
39 Kasanon No Adda “Pidpidut” nga Adalan?
August 3, 2014
Agmulatayo Latta iti Kayo
AGMULATAYO LATTA ITI KAYO. Nakaparparagsit dagitoy nga agad-adal iti Batac National High School iti Payao Campus bayat ti panagbunagda kadagiti grafted a mangga nga imulada kadagiti bakante a lugar iti likud ti pagadalanda. Malaksid iti panangisuro kadagiti ubbing ti pannakatagiben iti aglawlaw, nagbalin metten a paset ti tinawen nga aktibidadda ti panagmula kadagiti nadumaduma a klase ti kayo aglalo kadagiti agbunga a kas iti mangga, rambutan ken dadduma pay a mabalinto met nga apiten dagiti sumarsaruno kadakuada. Kas iti Siudad ti Batac, napinget ti panangipatpatungpal ti gobierno lokal ti panagmula iti kayo a kas paset iti programa a “Save the Quiaoit River, Mountains and Watersheds” tapno malapdan iti panaglayus uray bassit laeng ti tudo. Sipud pay idi 2009 a nairugi ti nasao a proyekto ket addan namulaan a nasurok a 4,000 nga ektaria kadagiti asideg ti ubbog ken kadagiti agkalbon a bambantay a naiget a supsuporatan dagiti amin a lumugar, ubbing ken nataengan. (Leilanie G. Adriano)
(Naipablaak iti Bannawag, Agosto 11, 2014 a bilang.)
Ayuyo wenno Ballasi!
AYUYO WENNO BALLASI! Siaanus dagitoy nga inna iti Sitio Bacong, Brgy. Caggaman, Aparri, Cagayan a mangisursursor kadagiti tagilakoda nga ayuyo wenno ballasi a naala dagiti lallakayda kadagiti katataan iti barioda. Mailako iti P70 lima a bukel nga ayuyo no kasta a kapulada, P50 met no saan. Maluto ti ayuyo a kas iti luto ti rasa, dariway, pasayan wenno tarukoy. Malaksid iti Brgy. Caggaman, maala pay ti ayuyo kadagiti kadarapatna a barangay ti Linao, Bisagu ken Nabbagan— agpapada a barangay ti Aparri iti lauden ti sabangan. (Jobert M. Pacnis)
(Naipablaak iti Bannawag, Agosto 11, 2014 a bilang.)
Pilien ti barayti tapno dakkel ti maapit—PhilRice
Tapno makapataudtayo iti nasaysayaat ti kalidadna a bagas, masapul nga ammo dagiti mannalon a pilien ti barayti, ti umno a talon a pangiraepanda, ken ammoda a taripatuen ti mulada a pagay.
Balakad daytoy ti Philippine Rice Institute (PhilRice) bayat ti pannakaigibus ti 2014 National Science and Technology Week itay lawasna.
Maysa nga ahensia ti gobierno ti PhilRice a naikappeng iti Department of Agriculture a nabuangay babaen ti Executive Order 1061 idi Nobiembre 5, 1985 (kas naamendaran) tapno mangpataud kadagiti barayti ti pagay a makaited iti dakkel nga apit ken teknolohia a mangikabassit iti gastos dagiti mannalon; iti kasta, makapataudda iti naan-anay a bagas a para iti pagilian.
(Naipablaak iti Bannawag, Agosto 11, 2014 a bilang.)
Balakad daytoy ti Philippine Rice Institute (PhilRice) bayat ti pannakaigibus ti 2014 National Science and Technology Week itay lawasna.
Maysa nga ahensia ti gobierno ti PhilRice a naikappeng iti Department of Agriculture a nabuangay babaen ti Executive Order 1061 idi Nobiembre 5, 1985 (kas naamendaran) tapno mangpataud kadagiti barayti ti pagay a makaited iti dakkel nga apit ken teknolohia a mangikabassit iti gastos dagiti mannalon; iti kasta, makapataudda iti naan-anay a bagas a para iti pagilian.
(Naipablaak iti Bannawag, Agosto 11, 2014 a bilang.)
Bassit a botante nga agparehistro, dinillaw ti Comelec
Saan a maragsakan ti Commission on Elections (Comelec) iti bilang dagiti nagparehistro a botante iti umuna a dua a bulan ti panagparehistro a para iti eleksion inton Mayo 2016.
Kinuna ni Chairman Sixto Brillantes, Jr. a mapan a 500,000 a botante laeng iti sibubukel a pagilian ti nakapagparehistro idinto nga adda 9 a milion a botante a nasken a baliwanda ti panagparehistroda gapu ta awanan dagitoy iti biometrics.
Iti datos ti biometrics, automatiko a maammuan ti kinaasino ti maysa a tao, kangrunaanna babaen ti retrato, fingerprint, ken pirmana ta nakarekord dagitoyen iti kompiuter.
Sagudayen ti Republic Act 10367 wenno ti Mandatory Biometrics Registration Act of 2013, asino man a botante nga awanan iti biometrics, maikkat ti naganna iti listaan dagiti botante ket saanto a makabotos iti eleksion inton Mayo 2016.
Nangrugi ti panagparehistro dagiti botante idi Mayo 6, 2014 ket aggibus daytoy iti Oktubre 31, 2015.
(Naipablaak iti Bannawag, Agosto 11, 2014 a bilang.)
Kinuna ni Chairman Sixto Brillantes, Jr. a mapan a 500,000 a botante laeng iti sibubukel a pagilian ti nakapagparehistro idinto nga adda 9 a milion a botante a nasken a baliwanda ti panagparehistroda gapu ta awanan dagitoy iti biometrics.
Iti datos ti biometrics, automatiko a maammuan ti kinaasino ti maysa a tao, kangrunaanna babaen ti retrato, fingerprint, ken pirmana ta nakarekord dagitoyen iti kompiuter.
Sagudayen ti Republic Act 10367 wenno ti Mandatory Biometrics Registration Act of 2013, asino man a botante nga awanan iti biometrics, maikkat ti naganna iti listaan dagiti botante ket saanto a makabotos iti eleksion inton Mayo 2016.
Nangrugi ti panagparehistro dagiti botante idi Mayo 6, 2014 ket aggibus daytoy iti Oktubre 31, 2015.
(Naipablaak iti Bannawag, Agosto 11, 2014 a bilang.)
“Tungtongan 1” ti GMM: Agosto 24
Angayen ti GUMIL Metro Manila, ti gunglo dagiti mannurat nga Ilokano iti Kamanilaan ken kabangibangna, ti “Tungtongan 1,” umuna a serye ti lektiur iti lengguahe ken literatura inton Agosto 24, 2014, 9 A.M. iti Child Jesus College, Caloocan City, kas impakaammo ni GMM President Ariel S. Tabag.
Aglektiur ni Bannawag Editor Cles B. Rambaud maipanggep iti Ortograpia ken Gramatika ti lengguahe nga Ilokano; panagsurat met iti nobela ken sarita ti tamingen da dati a Bannawag Editor Dionisio S. Bulong ken dati a Bannawag Literary Editor Jose A. Bragado, kas panagsaganadda.
Mayalnagto pay ti online a bersion ti Saluyot, ti opisial a pagiwarnak ti GMM. Marugian met ti serye ti “Pa-Bingo ti GUMIL Metro” a pagur-or iti pondo ti gunglo.
Kadagiti interesado nga agatendar, kauman ni GMM Sec. Aileen B. Serrano (0927-5617827).
Iti sabali a bangir, maisagsagana metten ti libro dagiti dandaniw ni ayat nga ipablaak ti GMM iti pannakitinnulong ti GUMIL Filipinas. (Mighty C. Rasing)
(Naipablaak iti Bannawag, Agosto 11, 2014 a bilang.)
Aglektiur ni Bannawag Editor Cles B. Rambaud maipanggep iti Ortograpia ken Gramatika ti lengguahe nga Ilokano; panagsurat met iti nobela ken sarita ti tamingen da dati a Bannawag Editor Dionisio S. Bulong ken dati a Bannawag Literary Editor Jose A. Bragado, kas panagsaganadda.
Mayalnagto pay ti online a bersion ti Saluyot, ti opisial a pagiwarnak ti GMM. Marugian met ti serye ti “Pa-Bingo ti GUMIL Metro” a pagur-or iti pondo ti gunglo.
Kadagiti interesado nga agatendar, kauman ni GMM Sec. Aileen B. Serrano (0927-5617827).
Iti sabali a bangir, maisagsagana metten ti libro dagiti dandaniw ni ayat nga ipablaak ti GMM iti pannakitinnulong ti GUMIL Filipinas. (Mighty C. Rasing)
(Naipablaak iti Bannawag, Agosto 11, 2014 a bilang.)
National Commission for Culture and the Arts: Agawaten iti Project Proposal Para iti Competitive Grants
AGAWATEN ti National Commission for Culture and the Arts (NCCA), ti kangrunaan a government agency a mangitantandudo iti arte ken kultura, nga ipanguluan ni Felipe de Leon, Jr., kadagiti project proposal para iti NCAA Competitive Grants Program daytoy iti 2015.
Maiturong daytoy a pakaammo kadagiti cultural and art groups, academic institutions, local arts organizations, non-government organizations a maseknan iti kultura ken arte, ken dadduma pay a grupo.
Aggibus ti panangidatag inton Agusto 31, 2014.
Dagiti maipangpangruna a proyekto iti 2015 ket nayetnag babaen dagiti 19 a national committees iti babaen ti uppat a subcomission, nga isu dagiti sumaganad: National Committee on Architecture and Allied Arts, National Committee on Cinema, National Committee on Dance, National Committee on Dramatic Arts, National Committee on Literary Arts, National Committee on Music, and National Committee on Visual Arts of the Subcommission on the Arts; Northern, Central and Southern Cultural Communities of the Subcommission on Cultural Communities and Traditional Arts; National Committees on Archives, Art Galleries, Libraries and Information Services, Historical Research, Monuments and Sites, Museums under the Subcommission on Cultural Heritage; and under the Subcomission on Cultural Dissemination, the National Committees on Cultural Education, Communication, ken Language and Translation.
Manipud iti 2013 agingga iti 2016, tinawen a yetnag ti NCCA Board of Commissioners, iti pannakikammayet dagiti uppat a subcommissions, dagiti kangrunaan a proyekto a kas maibatay kadagiti sumaganad a kangrunaan a programa: Program for Cultural Education, Program for Cultural Diplomacy, Program for Conservation of Cultural Heritage, Program for Culture and Development, ken Program for Artistic Excellence and Creativity.
Masapul a maidatag dagiti project proposal ken ni Marichu G. Tellano, Chief of Policy, Plan Formulation and Programming Division (PPFPD), 5th Floor, National Commission for Culture and the Arts (NCCA), 633 General Luna St., Intramuros, Manila, telepono bilang (63-2) 527-2192, fax numbers: (63-2) 527-2198 ken 522-2084, ken iti emails: info@ncca.gov.ph and pmd@ncca.gov.ph.
Nasken a maawat ken mamarkaan (stamped received) ti Policy/Plan Formulation and Programming Division ti NCCA dagiti proposal sakbay wenno iti Agosto 31, 2014. Mabalin ti mangala iti kopia ti porma ti project proposal iti PPFPD office wenno i-download iti www.ncca.gov.ph (mapan iti Grants Program). (LSF)
(Naipablaak iti Bannawag, Agosto 11, 2014 a bilang.)
Subscribe to: Posts (Atom)


text:
Papa Adriano II
Ni Papa Adriano II (792–872) ket isu ti papa manipud idi 14 Disiembre 867 aginggana idi 14 Disiembre 872. Isu ket kameng ti natakneng a Romano a pamilia a nagbalin a kas maysa a papa idi isu ket lakayen.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig kenni Papa Adriano II iti Wikimedia Commons
Mangiraman daytoy nga artikulo ti teksto manipud iti pablaak nga adda itan iti dominio a publiko: Chisholm, Hugh, ed. (1911). "Adriano". Encyclopædia Britannica (Maika-11 nga ed.). Pagmalditan ti Unibersidad ti Cambridge.


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Lucas 24:1-53
24 Nupay kasta, iti umuna nga aldaw ti lawas, napanda a nakasapsapa iti tanem, nga inkuyogda dagiti especia nga insaganada.+2 Ngem nasarakanda a ti bato naitulid manipud iti pakalaglagipan a tanem,+3 ket idi simrekda saanda a nasarakan ti bagi ni Apo Jesus.+4 Bayat a nariribukanda maipapan itoy, adtoy! nagtakder iti sibayda ti dua a lallaki a sumilsilap ti pagan-anayda.+5 Idi a nagbuteng dagiti babbai ket pinagtalinaedda a sidudumog dagiti rupada iti daga, kinuna kadakuada dagiti lallaki: “Apay a sapsapulenyo kadagiti natay Daydiay sibibiag?6 [[Awan ditoy, no di ket naibangonen.]]+ Lagipenyo no kasano a nagsao kadakayo bayat nga adda pay laeng idi idiay Galilea,+7 a kinunkunana a ti Anak ti tao masapul a mayawat iti im-ima dagiti managbasol a tattao ken mailansa ket kaskasdi nga iti maikatlo nga aldaw bumangon.”+8 Gapuna nalagipda ti sasaona,+9 ket nagawidda manipud iti pakalaglagipan a tanem ket amin dagitoy a banag impadamagda kadagiti sangapulo ket maysa ken iti amin a sabsabali.+10 Isuda idi da Maria Magdalena, ken Juana,+ ken Maria nga ina ni Santiago. Kasta met, ti sabsabali kadagiti babbai+ a kaduada ibagbagada dagitoy a banag kadagiti apostol.11 Nupay kasta, dagitoy a sasao nagparang a kasla awan kaes-eskanna kadakuada ket saanda a patien+ dagiti babbai.12 [[Ngem timmakder ni Pedro ket nagtaray a napan iti pakalaglagipan a tanem, ket, idi nagrukob, dagiti laeng patapat ti nakitana. Gapuna pimmanaw, nga agsidsiddaaw iti unegna maipapan iti napasamak.]]13 Ngem, adtoy! iti dayta met laeng nga aldaw dua kadakuada ti agbambaniaga nga agturong iti maysa a purok nga agarup sangapulo ket maysa a kilometro ti kaadayona manipud Jerusalem ken managan Emmaus,14 ket nagpatpatanganda maipapan kadagitoy amin a banag+ a napagteng.15 Itan bayat nga agpatpatang ken agsarsaritada idi, ni Jesus a mismo immasideg+ ket nangrugi a nagna a makikuyog kadakuada;16 ngem nakullaapan dagiti matada a makailasin kenkuana.+17 Kinunana kadakuada: “Ania dagitoy a banag a pagdebdebateanyo bayat a magmagnakayo?” Ket nagintekda a naliday dagiti rupada.18 Kas sungbat kinuna kenkuana ti maysa a managan Cleopas: “Agtataengka kadi a siksika laeng kas ganggannaet idiay Jerusalem ket iti kasta saanmo nga ammo ti bambanag a napasamak kenkuana kadagitoy nga aldaw?”19 Ket kinunana kadakuada: “Ania a bambanag?” Kinunada kenkuana: “Ti bambanag maipapan ken Jesus a Nazareno,+ a nagbalin a mammadto+ a mannakabalin iti aramid ken sao iti sanguanan ti Dios ken ti amin a tattao;20 ken no kasano a ti panguluentayo a papadi ken agtuturaytayo isu inyawatda iti sentensia nga ipapatay ket inlansada.+21 Ngem namnamaenmi idi a daytoy a tao isu daydiay naikeddeng a mangispal iti Israel;+ wen, ket malaksid kadagitoy amin a banag, daytoy ti maikatlo nga aldaw nanipud idi napasamak dagitoy a banag.22 Mainayon pay, sumagmamano a babbai+ nga adda kadakami pinagmalmalangadakami met, agsipud ta nasapada a napan iti pakalaglagipan a tanem23 ngem saanda a nasarakan ti bagina ket immayda a kunkunada a nakakitada met iti karkarna a buya dagiti anghel, a nagkuna nga isu sibibiag.24 Kanayonanna, dadduma kadagidiay kakaduami napanda iti pakalaglagipan a tanem;+ ket nasarakanda a kasta, kas iti kinuna dagiti babbai, ngem isu saanda a nakita.”25 Gapuna kinunana kadakuada: “O nakukuneng ken nabannayat ti panagpuspusona a mamati iti amin a bambanag a sinao dagiti mammadto!+26 Saan kadi a nasken a ti Kristo sagabaenna+ dagitoy a banag ket sumrek iti dayagna?”+27 Ket nangrugi ken Moises+ ken kadagiti amin a Mammadto+ imbuksilanna kadakuada ti bambanag maipapan iti bagina kadagiti amin a Kasuratan.28 Kamaudiananna asidegdan iti purok a papananda idi, ket isu nagtignay a kasla agbaniaga iti ad-adayo pay.29 Ngem pinilitda, a kunkunada: “Makipagyanka kadakami, agsipud ta rumabiin ket nagngudon ti aldaw.” Gapuna isu simrek tapno makipagyan kadakuada.30 Ket bayat a sisasadag idi a kaduada iti panganan innalana ti tinapay, binendisionanna, pinispisina ket rinugianna nga iyawat kadakuada.+31 Iti kasta nalukatan a naan-anay dagiti matada ket isu nailasinda; ket isu nagpukaw manipud kadakuada.+32 Ket kinunada iti maysa ken maysa: “Saan kadi a rumayrayray ti pusota bayat nga agsasao idi kadata iti dalan, bayat a lukluktanna idi a naan-anay kadata dagiti Kasuratan?”33 Ket iti dayta met laeng nga oras timmakderda ket nagsublida idiay Jerusalem, ket nasarakanda a naguurnong dagiti sangapulo ket maysa ken dagidiay naikuyog kadakuada,34 a kunkunada: “Iti kinapudnona ti Apo naibangon ket nagparang ken Simon!”+35 Ita isuda insalaysayda ti paspasamak iti dalan ken no kasano nga isu nailasinda babaen ti panangpispisi iti tinapay.+36 Bayat nga agsasaoda maipapan kadagitoy a banag isu nagtakder iti tengngada [[ket kinunana kadakuada: “Maaddaankayo koma iti talna.”]]37 Ngem gapu ta napagkullayawda, ken nagbutengda,+ impagarupda a nakakitada iti maysa nga espiritu.38 Gapuna kinunana kadakuada: “Apay a mariribukankayo, ken apay a rumsua dagiti panagduadua iti puspusoyo?39 Kitaenyo dagiti imak ken dagiti sakak, ta siak daytoy; arikapendak+ ket kitaenyo, agsipud ta ti maysa nga espiritu awanan lasag ken tultulang+ a kas iti makitayo nga adda kaniak.”40 [[Ket idi sinaona daytoy impakitana kadakuada dagiti imana ken dagiti sakana.]]41 Ngem bayat a saanda pay laeng a mamati+ gapu iti bin-ig a rag-o ken agsidsiddaawda idi, kinunana kadakuada: “Addaankay kadi dita iti aniaman a makan?”+42 Ket inyawatda kenkuana ti maysa a tinuno nga ikan;+43 ket innalana dayta ket kinnanna+ iti imatangda.44 Kinunana ita kadakuada: “Dagitoy ti sasaok a sinaok kadakayo bayat nga addaak pay laeng idi kadakayo,+ a ti amin a bambanag a naisurat maipapan kaniak iti linteg ni Moises ken kadagiti Mammadto+ ken kadagiti Salmo+ masapul a matungpal.”45 Idin linuktanna a naan-anay ti pampanunotda tapno matarusanda ti kaipapanan dagiti Kasuratan,+46 ket kinunana kadakuada: “Iti kastoy a pamay-an adda a naisurat a ti Kristo agsagaba ken bumangon manipud kadagiti natay iti maikatlo nga aldaw,+47 ket maibatay iti naganna maikaskasabanto kadagiti amin a nasion+ ti panagbabawi a maipaay iti pannakapakawan dagiti basol+—mangrugi manipud Jerusalem,+48 agbalinkayo a saksi+ kadagitoy a banag.49 Ket, adtoy! ibaonko kadakayo daydiay inkari ni Amak. Nupay kasta, agnaedkayo iti siudad agingga a makawesankayo iti pannakabalin manipud iti ngato.”+50 Ngem inruarna ida agingga idiay Betania, ket intag-ayna dagiti imana ket binendisionanna ida.+51 Bayat a bembendisionanna ida isu naisina kadakuada ket nangrugi a mayuli sadi langit.+52 Ket nagruknoyda kenkuana ket nagsublida idiay Jerusalem buyogen ti dakkel a rag-o.+53 Ket nagtultuloyda nga adda idiay templo a bembendituenda ti Dios.+


text:
Nadisenio Kadi?
Ti Haltere ti Ngilaw
Apay a naglaing nga agtayab ken agmaniobra ti ngilaw? No napigsa ti angin, apay a nagalistona a mabalanse ti bagina ken mapagtalinaedna a naannayas ti panagtayabna? Ti maysa a makagapu ket ti dua a bassiusit a nakadawadaw a paset ti bagina a maawagan iti haltere, nga adda iti baba ti tunggal payakna. *
Usigem: Ti haltere ket kas iti bassit a pagtambor a nagtimbukel ti murdongna. No agtaytayab ti ngilaw, dagiti haltere-na ket agpangato-agpababa a kas iti kapardas ti panaggaraw dagiti payakna ngem agdumada iti direksion. Natakuatan dagiti sientista a dagiti haltere ket agserbi kas nagsayaat a kita ti gyroscope, a tumulong kadagiti ngilaw tapno agtalinaed a naannayas ti panagtayabda. *
Ti nagtimbukel iti murdong dagiti haltere ket “agpatitpatit iti maysa a partikular a direksion, a kas iti pendulum ti relo,” kuna ti Encyclopedia of Adaptations in the Natural World. No dagus nga agbaliw ti direksion ti ngilaw bayat nga agtaytayab, irantana man dayta wenno gapu iti kellaat a napigsa nga angin, “agtiritir ti puon ti haltere,” kuna ti ensiklopedia. “Dayta a panagtiritir ket madetek ti napusek a rimmuok ti pungto dagiti urat a konektado iti haltere, sa ti impormasion ket mayallatiw iti utek isu a makapagtignay ti ngilaw iti maitutop tapno agtalinaed . . . ti naannayas a tayabna.” Gapu iti dayta, dagiti ngilaw ket nasiglat nga agtayab ken narigat a matiliw.
Adu ti mapanunot dagiti inheniero a pangusaran iti teknolohia a naibasar iti haltere kas kadagiti robot, micromechanical flying insect, ken lugan iti law-ang. “Siasino ti mangipagarup a nagadu ti masursurotayo iti bassit ken makapasuron a parsua a kas iti ngilaw?” insurat ti aerospace researcher a ni Rafal Zbikowski.
Ania ti makunam? Babaen kadi iti ebolusion a timmaud ti haltere a pangbalanse ti ngilaw iti bagina? Wenno nadisenio dayta?
^ par. 3 Adda met haltere dagiti insekto a dua ti payakna, kas iti bingraw, lamok, ken sepsep.
^ par. 4 Ti gyroscope ket kadawyanna nga addaan iti baskag wenno frame a mangsuporta iti disk bayat nga agtaytayyek iti axis-na. Mapagtalinaed ti disk ti panagtayyekna iti axis-na iti laksid ti garaw iti aglawlaw, magnetic field, wenno grabidad. Gapuna, maaramat dagiti gyroscope iti panagaramid iti adu ti usarna a kompas.


text:
Rin
Ti Rin ket maysa a karayan nga agayus manipud idiay Grisons idiay akindaya nga Suiso nga Alpes a mapan idiay Baybay Amianan nga aplaya iti Olanda ken isu ti maika-12 a kaatiddogan a karayan idiay Europa, nga adda ti agarup a 1,233 km (766 mi),[2][3] nga adda ti natimbengan a panagayus ti ad-adu ngem 2,300 m3/s (81,000 cu ft/s).
Ti Rin ken ti Danube ket mangporma ti kaaduan ti akin-amianan nga uneg ti daga a pronera ti Romano nga Imperio ken, manipud kadagita a panawen, ti Rin ket nangruna idin ken nangruna a madaliasat a dalan ti danum nga agawit kadagiti tagilako idiay kaunegan nga uneg ti daga. Daytoy ket nagserbi pay a kas panagsalaknib a langa ket nagibatayan daytoy para kadagiti rehional ken sangalubongan a pagbeddengan. Dagiti adu a kastilio ken dagiti prehistoriko a pagsammakedan idiay igid ti Rin ket mangipakita ti kinapangrunana ka maysa dalan ti danum. Ti trapiko ti karayan ket mabalin a maipasardeng kadagitoy a lokasion, a kadawyan para iti panggep a panagsingir kadagiti bayad, babaen dagiti estado nga agtengtengngel ti paset ti karayan.
Etimolohia ken nagnagan[urnosen | urnosen ti taudan]
Ti nagan a Rin ket naala manipud ti Daan nga Ingles ti Rīn, a nagtaud manipud ti Proto-Hermaniko *Rīnaz. Daytoy pay ti taudan ti nagan kadagiti sabsabai a a Hermaniko a pagsasao a kas ti Danes a balikas ti Rijn (dati pay a kas ti Rhijn), ti Aleman a balikas ti Rhein, Romansh Rain (babaen ti Aleman) ken ti balikas ti pranses a Rhin ken Espaniol a balikas ti Rin, a napan iti pagsasao babaen ti Daan a Pranko. Daytoy ket nagtaudan pay manipud ti Indo-Europeano a *Reynos, manipud ti ramut a *rey- "agayus, tumaray", nga isu pay ti ramut ti balikas a kas ti karayan ken tumaray.[4] Ti Keltiko/Galo a nagan para iti Rin ketRēnos, a naala manipud ti taudan nga Indo-Europeano a kas ti Hermaniko a nagan. Daytoy ket mabirukan pay kadagiti sabali a nagan a kas ti Karayan Reno idiay Italia, a nakaalaan ti naganna manipud ti Galo.[5] Ti Latin a nagan aRhēnus ken ti Taga-ugma a Griego a Ῥῆvoς (Rhēnos) ket nagtaud dagitoy manipud ti Keltiko a balikas, ken saan a dagus a nanipud ti Indo-Europeano, gaputa dagitoy ket nakibinningayda ti panagbalbaliw manipud ti -ei- iti -ē-, a pakailaslasinan dagiti Keltiko a pagsasao ngem saan a Latin wenno Griego (ti Latin a nagan ket mabalinton a kas ti *Rīnus).
Ti nagan ket nailetra nga adda ti -h- kadagiti adu a pagsasao iti tatta nga aldaw, ngem ti panakakitkita manipud kadagiti nasapsapa a panagibagbaga ti nagan ket awan ti -h- (a kas ti Daan nga Ingles), daytoy ket saan nga etimolohiko a panangiletra. Daytoy ket mabalin a naibatay ti Latin transliterasion ti Griego a porma ti nagan, a Rhenos,[4] makitkita pay iti rheos, alog, ken rhein, agayus. Ti Latin panakailetra ket mabalin idi a naala manipud ti Griego, ngem ti nagan ti karayan ket mabalin nga adda idin iti Latin sakbay ti dayta. Ti moderno a taudanna ket mabirukan iti Italiano a balikas ti Reno (ken nagan pay ti maysa a karayan idiay Italia, a kas ti naibagbaga dita ngato).
Dagiti paammo[urnosen | urnosen ti taudan]
- ^ Frijters ken Leentvaar (2003)
- ^ Schrader, Christopher; Uhlmann, Berit (28 Marso 2010). "Der Rhein ist kürzer als gedacht – Jahrhundert-Irrtum". sueddeutsche.de (iti leman). Naala idi 27 Marso 2010.
- ^ "Ti Karayan Rin abababa iti 90km a napampanunotan ti kaaduan". Ti Lokal – agdamag iti Ingles ti Aleman. 27 Marso 2010. Naala idi 9 Abril 2010.
- ^ a b "Rin". Online a Diksionario ti Etimolohia. Douglas Harper. Nobiembre 2001. Naala idi 10 Pebrero 2009.
- ^ Johannes Hoops, Reallexikon der germanischen Altertumskunde, Tomo 24
Dagiti nagibasaran[urnosen | urnosen ti taudan]
- Berndsen, Henk J.A.; Stouthamer, Esther (2001). Palaeoheograpiko a Panagrang-ay ti Rin-Meuse Delta, Ti Olanda. Assen: Koninklijke Van Gorcum. ISBN 90-232-3695-5. OCLC 495447524.
- Blackbourn, David (2006). Ti Panagparukna ti Katutuboi: Danum, Langa iti daga, ken ti Panagaramid ti Moderno nga Alemania. Londres: Jonathan Cape. ISBN 0-224-06071-6. OCLC 224244112.
- Cohen, K.M.; Stouthamer, E.; Berendsen, H.J.A. (Pebrero 2002). "Fluvial Deposits As a Record for Late Quaternary Neotectonic Activity in the Rhine-Meuse Delta, The Netherlands" (PDF). Olanda a Warnakan dagiti Heosiensia – Geologie en Mijnbouw. 81 (3–4): 389–405. ISSN 0016-7746.
- Frijters, Ine D.; Leentvaar, Jan (2003). Kaso a Panagadal ti Rin (PDF). Dagiti teknikal a dokumento ti hidrolohia, blng. 17. Paris: UNESCO a Programa ti Sangalubongan a Hidrolohiko, (Rep. No. SC/2003/WS/54). OCLC 55974122.
- Gouw, M.J.P.; Erkens, G. (Marso 2007). "Arkitektura ti Holoceno Rin-Meuse delta (ti Olanda) – Ti nagbanagan ti panagsinnukat kadagiti ruar a panagtengngel". Olanda a Warnakan dagiti Heosiensia – Geologie en Mijnbouw. 86 (1): 23–54. ISSN 0016-7746.
- Hoffmann, T.; Erkens, G.; Cohen, K.; Houben, P.; Seidel, J.; Dikau, R. (2007). "Holocene Floodplain Sediment Storage and Hillslope Erosion Within the Rhine Catchment". The Holocene. 17 (1): 105–118. doi:10.1177/0959683607073287.
- Ménot, Guillemette; Bard, Edouard; Rostek, Frauke; Weijers, Johan W.H.; Hopmans, Ellen C.; Schouten, Stefan; Sinninghe Damsté, Jaap S. (15 Septiembre 2006). "Early Reactivation of European Rivers During the Last Deglaciation". Science. 313 (5793): 1623–1625. PMID 16973877. doi:10.1126/science.1130511.
- "Pakasaritaan ti Karayan Rin". Encyclopædia Britannica. Encyclopædia Britannica Online. 2010. Naala idi 29 Marso 2010.
- Roll, Mitch (2009). "Dagiti Mapa ken Pakasaritaan ti Krayan Rin". The ROLL "FAME" Family. Naala idi 29 Marso 2010.
Dagiti silpo ti ruar[urnosen | urnosen ti taudan]
Dagiti inadaw a sasao a mainaig iti Rin iti Wikiquote (iti Ingles)
Midia a mainaig iti Rin iti Wikimedia Commons
- Pagbeddengan ti Austria–Suisa
- Pagbeddengan ti Pransia–Alemania
- Pagbeddengan ti Alemania–Suisa
- Dagiti sangalubongan a karayan ti Europa
- Pagbeddengan ti Liechtenstein–Suisa
- Baybay Amianan
- Dagiti karayan ti Austria
- Dagiti karayan ti Pransia
- Dagiti karayan ti Alemania
- Dagiti karayan ti Olanda
- Dagiti karayan ti Listenstain
- Dagiti karayan ti Suisa
- Rin
- Dagiti karayan a pagbeddengan


text:
LU kas Surf Capital ti Norte, aprubado ti Kongreso
LA UNION – Aprubado iti maikatlo ken maudi a panagbasa ken naipasa iti Senado ti singasing a linteg a mangitan-ay iti La Union kas “Surfing Capital of the North.”
Ti House Bill 6683, a kangrunaan a pinutar ni Rep. Vini Nola Ortega ti ABONO partylist, ket naaaramid tapno maitandudo ti kinapintas ken kinangayed dagiti baybay iti La Union ken mapapigsa pay ti pannakaammo dagiti umili iti sports, salun-at ken panangilala iti nakaparsuaan.
Babaen ti HB 6683, ti Department of Tourism (DOT) ken sabali pay a mayannatup nga ahensia ti mangiyuna tapno agdur-as ti turismo ti probinsia. Iti las-ud ti maysa a tawen kalpasan a maaprubaran ti singasing a linteg, ti DOT, iti pannakitinnulong ti Department of Public Works and Highways (DPWH), Department of Environment and Natural Resources (DENR), ken dadduma pay nga ahensia, ket kasapulan a mangisagana ti maysa a tourism development plan a pakairamanan ti panangbangon, panangikabil, ken panangmentenar kadagiti pasilidad ken imprastraktura a kasapulan tapno maiparangarang dagiti baybay ken surfing activities iti probinsia.
Kasapulan a mairaman iti tourism development plan ti kinatalged dagiti turista.
Ti DOT ken kadwa na nga ahensia ti mangipatungpal iti development plan, mangitipon ti plano iti tinawen a tourism development programs daytoy, ken mangiraman iti nasao a plano iti tinawen a General Appropriations Act (GAA) ken iti pondo a maur-urnong ti DOT.
Iti kanito a maipakat ti singasing a linteg, kasapulan nga iti las-ud ti 90 aldaw ket mangputar ti DOT a naikonsulta iti lokal a gobierno ti La Union kadagiti pagrebbengan ken regulasyon iti panangipatungpal daytoy kas linteg.
Ti HB 6683 ket kadwa a pinutar da committee on appropriations chairman Rep. Karlo Alexei Nograles ti Davao City 1st District, nga isu met laeng ti nag-isponsor iti pannakaapruba daytoy iti plenario, ken ni committee on tourism chairperson Rep. Lucy Torres-Gomez ti 4th District, Leyte. ABN


text:
Pinamungajan
Ti Pinamungajan ket maysa a maika-2 a klase nga ili iti probinsia ti Cebu iti Filipinas.
Dagiti baranggay[urnosen | urnosen ti taudan]
Ti Pinamungajan ket nabingbingay a politikal kadagiti 26 a barbaranggay.[2]
- Anislag
- Anopog
- Binabag
- Buhingtubig
- Busay
- Butong
- Cabiangon
- Camugao
- Duangan
- Guimbawian
- Lamac
- Lut-od
- Mangoto
- Opao
- Pandacan
- Poblacion
- Punod
- Rizal
- Sacsac
- Sambagon
- Sibago
- Tajao
- Tangub
- Tanibag
- Tupas
- Tutay
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Cebu". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 7 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Cebu". Datos ti Populasion ti Ili. Dibision ti Panagsukisok ti LWUA. Naala idi 7 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Sarming
Ti sarming wenno paganninawan ket maysa a bang a manganninaw ti lawag iti waya a kkaduan a mangpreserba ti kasisigud a kasayaatna a kasaruno iti pannakaiyasidegna iti sarming.
Adda met dagiti sarming a mangsagat kadagiti dadduma a kaatiddog ti allon, bayat a mangpreserba kadagiti dadduma akaatiddog ti allon iti anninaw. Daytoy ket sabali manipud ti dadduma a manganninaw ti lawag a banbanag a saan a mangpreserba ti kasisigud a senial ti allon malaksid ti maris ken mangiwaras ti maanninaw a lawag. Ti kaaduan anaamammuan a kita ti sarming ket ti plano a sarming, a daytoy ket addaan ti nadalumpinas a rabaw. Dagiti bakkpg a sarming ket naus-usar met, tapno mapataud ti naipadakkel wenno napakissayan a ladlawan wenno pannakaipatengnga ti lawag weenno simple laeng a marungad ti maaninawan a ladawan.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig iti Sarming iti Wikimedia Commons


text:
Rio de Janeiro
Ti Rio de Janeiro ( /ˈriːoʊ deɪ ʒəˈnɛəroʊ/ wenno /ˈriːoʊ deɪ dʒəˈnɛəroʊ/; Brasiliano a Portuges: [ˈhi.u dʒi ʒaˈne(j)ɾu],[1] Karayan ti Enero), kadawyan a mmakunkuna a kas ti Rio,[2] ket isu ti lkapitolio a siudad ti Estado iti Rio de Janeiro, ti maikadua kadakkelan a siudad ti Brasil, ken ti maikatlo a kadakkelan a metropolitano a lugar ken aglomerasion idiay Abagatan nga Amerika, nga adda dagiti agarup a 6.3 a riwriw a tatto iti uneg ti maitutop a siudad,[3][4] a makaaramid daytoy ti maika-6 a kadakkelan idiay Kaamerikaan, ken ti maika-26 iti lubong.[5] Ti Rio de Janeiro ket nagbalin a nagbalayan ti Lugar a Tinawtawid ti Lubong a nanaganan ti "Rio de Janeiro: Dagiti Ladawan ti Daga ti Carioca a nagbaetan ti Bantay ken ti Baybay," a kas inted babaen ti UNESCO idi 1 Hulio 2012 iti kategoria a Kultural a Ladawan ti Daga. Ti panagikeddeng ket naala babaen ti komite a tagtagikua ti organisasion. Ti panakaiyebkas ket naibaga idiay timpuyog iti San Petersburgo, Rusia.[6]
Ti siudad ket isu idi ti kapitolio ti Brasil para kadagiti gangani a dua a siglo, manipud idi 1763 aginggana idi 1815 idi las-ud ti Portuges a panawen ti panagkolonia, idi 1815 aginggana idi 1821 a aks ti kapitolio ti Nagkaykaysa aPagarian iti Portugal, Brasil ken Algarves, ken idi 1822 aginggana idi 1960 a kas maysa anawaya a pagilian. Ti Rio ket naparboan ti nagan a Cidade Maravilhosa wenno "Nakakaskasdaaw a Siudad."
Ti Rio de Janeiro ket mangirepresenta ti maikadua a kadakkelan a GDP iti pagilian[7] (ken maika-30 a kadakkel iti lubong idia 2008),[8] nga adda ti nakarkulo ti agarup a R$ 343 bilion (IBGE/2008) (gangani US$ 201 bilion), ken daytoy ti kuartel dagiti dua a kangrunaan a kompania ti Brasil – ti Petrobras ken Vale, ken dagiti nangruna a kompania ti lana ken telepono idiay Brasil, ken ti pay kadakkelan apagyanan dagiti midia ken komunikasion a kompania iti Latin nga Amerika, ti Dagiti Globo nga Organisasion. Ti pagbalayan kadagiti adu nga unibersidad ken patakder, daytoy ti maikadua a kadakkelan a sentro ti panagsukisok ken panagrang-ay idi Brasil, a pakaidagupan ti agarup a 17% ti nailian a sientipiko a panagpataud – segun ti 2005 a datos.[9]
Ti Rio de Janeiro ket isu ti kaaduan a mabisbisita a siudad idiay akin-abagatan a hemisperio ket naamammoan daytoy para kadagiti masna a panakaidissona, dagiti karnabal a panagramrambak, samba, Bossa Nova, dagiti balneario nga igid ti baybay[10] a kas ti Barra da Tijuca, Copacabana, Ipanema, ken Leblon. Adda dagiti kadayegan a dulon a maipatinayon kadagiti igid ti baybay ket mairaman ti higante nga estatua ni Ni Kristo a Mangsubsubbot ('Cristo Redentor') idiay tuktok ti bantay Corcovado, a nainaganan daytoy a kas maysa kadagiti Baro a Pito a Siddaaw iti Lubong; bantay Sugarloaf (Pão de Açúcar) nga adda dagiti naisagayad a karrona; ti Sambódromo, ti maysa a permanente a naliniaan dagiti pagtugtugawan a kalsada ti pagparadaan a naus-usar iti laus-ud dagiti Karnabal; ken ti Maracanã nga Estadio, maysa kadagiti kadakkelan nga estadio ti putbol iti lubong. Ti 2016 a Kalgaw nga Olimpiada ket maitignayto idiay Rio de Janeiro, a daytoy ket mangmarka ti umuna a panangsangaili iti daytoy a pasamak ti siudad iti Abagatan nga Amerika.[11] Idi 12 Agosto 2012, iti 2012 a panakalpas a seremonia ti Kalgaw nga Olimpiada, ni Mayor Eduardo Paes ket nanagawat ti Wagayway iti Olimpiada, babaen ken ni Jacques Rogge, manipud ti Mayor ti Londres, a ni Boris Johnson. Ti Estadio Maracanã ti Rio ket mangisangailinto pay ti kinaudi a panagsalisal para iti 2014 Sangalubongan a Copa ti FIFA .[12] Ti Rio de Janeiro ket mangisangaili pay ti Sangalubongan nga Aldaw ti Katutubo intono 2013.[13]
Dagiti nagibasaran[urnosen | urnosen ti taudan]
- ^ Iti nadumaduma a kita ti Brasiliano a Portuges a naisasao idiay Rio de Janeiro, segun ti Larousse nga Ababa a Diksionario: Portuges-Inggles, 2008, p. 339 (a dagitipanakabalikas a "refletem a língua falada no Rio de Janeiro"). Ti Europeano a Portuges ti panakabalkas ket: [ˈʁi.u dɨ ʒɐˈnɐjɾu].
- ^ Rio de Janeiro nga Alagaden ti Panagbaniaga
- ^ R.L. Forstall, R.P. Greene, ken J.B. Pick, "Ania kadagiti Kadakkelan? Apay a dagiti naipablaak apopulasion para kadagiti kangrunaa nga urbano a lugar ti lubong ket adu unay ti paggiddiatanda", Konperensia ti Sunakbayan a Siudad, (Unibersidad iti Illinois idiay Chicago, Hulio 2004) – Tabla 5 (p.34)
- ^ Aglomerasion a listaan ti Populasion ti Siudad. Populasion ti Siudad. Naala idi Hulio 30, 2009.
- ^ "Rio 2016". Rio 2016. Naala idi Marso 14, 2010.
- ^ "Rio de Janeiro: Dagiti Ladawan ti Daga ti Carioca a nagbaetan ti Bantay ken ti Baybay". UNESCO. Hulio 1, 2012. Naala idi 1 Hulio 2012.
- ^ "Posição ocupada pelos 100 maiores municípios em relação ao Produto Interno Bruto" (PDF). Instituto Brasileiro de Geografia e Estatística (IBGE). Disiembre 16, 2008. Naala idi Disiembre 16, 2008.
- ^ "Dagiti 150 a kabaknanagan a siudad iti lubong babaen ti GDP idi 2005". Estadistika Dagiti Mayor ti Siudad. Marso 11, 2007. Naala idi Septiembre 8, 2008.
- ^ "Assessoria de Comunicação e Imprensa". Universidade Estadual de Campinas (Unicamp). Hunio 17, 2005. Naiyarkibo manipud iti kasisigud idi Hunio 17, 2008. Naala idi Septiembre 8, 2008.
- ^ "Igid ti Baybay a Kultura ti Rio de Janeiro" Tayfun King, Fast Track, BBC World News (Septiembre 11, 2009)
- ^ "BBC SPORT , Olimpiada ,ti Rio ket mangientablada dagiti 2016 nga Ay-ayam ti Olimpiada". BBC News. Oktubre 2, 2009. Naala idi Oktubre 4, 2009.
- ^ "Rio de Janeiro quer sediar somente a final da Copa 2014". Terra Networks. Marso 26, 2010.
- ^ "Dagiti Kinaudi a Paspasamak : Ti Papa bisitaenna ti WYD idiay Rio intono 2013, tinunton ti mayor". Katoliko a Kultura. 2011-08-02. Naala idi 2011-09-15.
Dagiti silpo ti ruar[urnosen | urnosen ti taudan]
Midia a mainaig iti Rio de Janeiro iti Wikimedia Commons


text:
Ammoyo Kadi?
Pimmanaw kadi dagiti Kristiano iti Judea sakbay a nadadael ti Jerusalem idi 70 C.E.?
“Inton makitayo ti Jerusalem a nalikmut kadagiti nagkampo a buyot, iti kasta ammuenyo a ti pannakalangalangna immasidegen. Iti kasta dagidiay adda idiay Judea rugianda koma ti agkamang iti bambantay, ket dagidiay adda iti tengngana pumanawda koma.” (Lucas 21:20, 21) Dayta ti imbilin ni Jesus kadagiti adalanna maipapan iti dumteng a pannakadadael ti Jerusalem. Adda kadi pammaneknek nga impangag dagiti adalan ti pakdaar ni Jesus?
Pinullo a tawen kalpasan ti ipapatay ni Jesus, rimmaut ti buyot dagiti Romano iti Palestina nga indauluan ni Cestius Gallus tapno pasardengenna ti iyaalsa. Daytoy nga iraraut ket pinatalgedan ti Judio a historiador a ni Josephus ta nasaksianna dayta a pasamak. Ti dakkel a buyot dagiti Romano linikmutda idin ti Jerusalem ken kasla siguradon a maparmekda dayta. Pagammuan ta binilin ni Gallus ti buyotna nga agsanudda. Sigun iti historiador ti Kakristianuan a ni Eusebius, ginundawayan dagiti Kristiano a taga-Judea ti nagkamang idiay Pella, maysa a siudad iti kabambantayan ti Decapolis.
Sumagmamano a tawen kalpasanna, idi 70 C.E., nagsubli ti sabali a buyot dagiti Romano nga indauluan ni Heneral Tito ket rinautda ti Jerusalem. Iti daytoy a gundaway, intuloyda ti saan a naaramidan ni Cestius Gallus ket dinadaelda ti siudad. Ginasut a ribu ti saanen a nakaruar ken natay idiay Jerusalem.
Siasino ti “annak dagiti mammadto”?
Dagiti salaysay ti Biblia maipapan kada propeta Samuel, Elias, ken Eliseo tukoyenda dagiti lallaki nga “annak dagiti mammadto.” Kas pagarigan, idi a ni Eliseo dinutokanna ni Jehu nga agbalin nga ari ti Israel, imbaonna ti “maysa kadagiti annak dagiti mammadto,” a mangpulot ken Jehu.—2 Ar-ari 9:1-4.
Patien dagiti iskolar a dayta a termino ket tumukoy iti grupo dagiti tattao nga agnanaed ken agkakadua nga agtartrabaho imbes nga annak dagiti propeta. Sigun iti Journal of Biblical Literature, dagiti miembro daytoy a grupo ket nalabit indibidual a “nangipamaysa iti panagserbi ken Yahweh [Jehova] nga indauluan ti maysa a propeta . . . kas naespirituan nga amada.” (Idilig iti 2 Ar-ari 2:12) Kinapudnona, ti salaysay maipapan iti pannakapulot ni Jehu tukoyenna ti babaonen ni Eliseo kas “ti katulongan ti mammadto.”—2 Ar-ari 9:4.
Simple laeng ti panagbiag ti “annak dagiti mammadto.” Idi tiempo ni Eliseo, maysa kadagita a grupo ti nadakamat a nangbangon iti bukodda a pagnaedan ken nagusar iti binulod a wasay. (2 Ar-ari 6:1-5) Adda asawa ti dadduma kadakuada ta dinakamat ti maysa a reperensia ti maysa a balo “ti annak dagiti mammadto.” (2 Ar-ari 4:1) Nalawag nga inapresiar dagiti matalek nga Israelita ti annak dagiti propeta, ken iti maysa a salaysay, adda gundaway nga inikkanda ida iti taraon.—2 Ar-ari 4:38, 42.


text:
TI PAGWANAWANAN
—PAGADALAN NGA EDISION
Marso 2015
Masarakan iti daytoy a ruar dagiti maadal nga artikulo para iti Mayo 4 agingga’t 31, 2015.
PAKASARITAAN TI BIAG
Nasarakanmi ti Naragragsak a Karera
Dati nga agpartner iti ballet da David ken Gwen Cartwright ngem us-usarenda itan ti sakada iti nasaysayaat a pamay-an.
Daytoy ti “Wagas nga Inanamongam”
Iti nabiit pay a tawtawen, apay a nalawlawag ken nasimsimplen ti panangilawlawag dagiti publikasiontayo iti dadduma a salaysay iti Biblia?
Agtultuloyka Kadi nga Agbantay?
Basaem daytoy nabaliwan a panangilawlawag iti pangngarig ni Jesus maipapan iti sangapulo a birhen, a naipamaysa iti simple ken naganat a mensahe ti pangngarig.
Salsaludsod Dagiti Agbasbasa
Masansan a dakamaten idi dagiti publikasiontayo ti maipapan kadagiti tipiko ken antitipiko, ngem sagpaminsan laengen a madakamat dagita iti nabiit pay a tawtawen. Apay?
Ti Maadal iti Ilustrasion Maipapan Kadagiti Talento
Ilawlawag daytoy nga artikulo ti baro a pannakailawlawag ti pangngarig maipapan kadagiti talento.
Sisusungdo a Suportaram Dagiti Kakabsat ni Kristo
Kasano a supsuportaran dagidiay maukomto kas karnero dagiti kakabsat ni Kristo?
‘Makiasawa Laeng iti Apo’—Realistiko Pay Kadi?
Dagiti determinado nga agtulnog iti balakad ti Dios maparagsakda ti pusona ken magunggonaanda iti determinasionda.


text:
Enero 11-
17
2 CRONICAS 33-36
Kanta 35 ken Kararag
Panglukat a Sasao (3 min. wenno awan pay)
GAMENG MANIPUD ITI SAO TI DIOS
“Ipatpateg ni Jehova ti Pudno nga Agbabbabawi”: (10 min.)
2Cr 33:2-9, 12-16—Naipakitaan ni Manases iti asi gapu ta pudpudno ti panagbabawina (w05 12/1 21 ¶5)
2Cr 34:18, 30, 33—Nagdakkel ti epekto kadatayo ti panangbasa ken panangmennamenna iti linaon ti Biblia (w05 12/1 21 ¶10)
2Cr 36:15-17—Saan koma a tagtagilag-anen ti asi ken anus ni Jehova (w05 12/1 21 ¶7)
-
Panagkali iti Naespirituan a Gameng: (8 min.)
2Cr 33:11—Ania a padto ti natungpal idi naipan ni Manases idiay Babilonia? (it-1 50 ¶2)
2Cr 34:1-3—Ania a pammaregta ti maadaltayo iti ulidan ni Josias? (w05 12/1 21 ¶6)
Ania ti maadalko iti panagbasa iti Biblia ita a lawas maipapan ken Jehova?
Ania dagiti punto iti panagbasa iti Biblia ita a lawas a mausarko iti ministerio?
-
Panagbasa iti Biblia: 2Cr 34:22-33 (4 min. wenno awan pay)
AGBALIN A MAS EPEKTIBO ITI MINISTERIO
Damo a Pannakisarita: (2 min. wenno awan pay) Itampok iti demostrasion ti topiko iti akkub ti agdama a Pagwanawanan. Mangibati iti pagsaritaan para iti panagsarungkar.
Panagsarungkar: (4 min. wenno awan pay) Idemostra no kasano a sarungkaran ti maysa a nangipakita iti interes iti presentasion para iti topiko iti akkub ti agdama a Pagwanawanan. Mangibati iti pagsaritaan iti sumaganad a panagsarungkar.
Panangyadal iti Biblia: (6 min. wenno awan pay) Idemostra ti panangyadal iti Biblia. (bh 9-10 ¶6-7)
PANAGBIAG KAS KRISTIANO
Kanta 77
Dakkel ti Maaramidan ti Panagbabawi: (10 min.) Palawag ti panglakayen. (w06 11/15 27-28 ¶7-9)
Mangpakawanka a Di Mapilpilitan: (5 min.) Pagsasaritaan. Ipabuya ti video nga Agbalinka a Gayyem ni Jehova—Mangpakawanka a Di Mapilpilitan. (Mapan iti jw.org/ilo, ken kitaen ti PANNURSURO TI BIBLIA > UBBING.) Kalpasanna, pagkomentuen dagiti ubbing no ania ti nasursuroda.
Panagadal ti Kongregasion iti Biblia: ia kap. 6 ¶15-23, kahon a “Dua a Naisangsangayan a Kararag,” ken ti repaso iti kapitulo (30 min.)
Repaso ken Dagiti Maadal iti Sumaruno a Lawas (3 min.)
Kanta 6 ken Kararag


text:
Kunak no diakon makasubli pay ngem kalpasan ti uppat a bulan naaddaanak manen ti gundaway, ita iti igid ti baybay met ti pinilimi a pagdagusan.
Kalpasan ti panagdigos, ditoymi a pinalabas ti kanito, iti maysa a bar a dumngeg kadagiti sonata bayat nga itanguap ti serbesa.
Am-ammo ti Panglao a kas kaingas ti Boracay gapu iti pino a kadaratan daytoy. Ti mayat pay mabalinmo ti mangupa ti de-motor a bangka tapno aglangoy iti tengnga.
Napno kadagiti ruot-baybay ti kadaratan. Ti imasna awan ti mangkolekta kadagitoy tapno koma ikalida.